
ARBEJDSGIVERE ANGRIBER VORES FAGLIGE RETTIGHEDER! 
VI KAN IKKE TALE AT TABE! 


VEJLEGÅRDEN 


Over hele landet er der 42 
caféer og spisesteder som 
på samme dag har opsagt 
aftale med 3F. Denne 
branche er i forvejen svagt 
organiseret, og opsigelsen 
af overenskomsten skal 
ses som en krigserklæring 
fra arbejdsgivere mod 
arbejderklassens organi- 
sering. 


Formålet er klart: Forringe 
vores arbejdsvilkår og pres- 
se vores løn i krisetid. 
Borgerlige kræfter som 
Venstre og særligt Liberal 
Alliance spiller en nøgle- 
rolle i disse arbejderfjend- 
ske tiltag. 


Den 8. august deltog 
mindst 2200 mennesker 
i en mod demonstration 
mod Vejlegården og for 
ordentlige forhold på ar- 
bejdsmarkedet. 


Debatten i de borgerlige 
medier har bogstavelig talt 
været skæv, men demon- 
strationer som den i Vejle, 
viser os flere ting. 

Det viser os, at det kun 
er gennem organisering 
og kamp, at vi kan ændre 
debatten fra en løsrevet 
og abstrakt diskussion om 
”frihed” til det selvfølgelige 
i, at vi som klasse har en 
faglig organisering. 

Det viser os også, at klasse- 


kampsniveauet er lavt, når 
man overhovedet har brug 
for at forsvare disse — gen- 
nem hård kamp -tilvundne 
rettigheder. 


Endelig viser det os, at 
fagtoppen har sovet i ti- 
men, og der i den grad er 
brug for at fagbevægelsen 
igen bliver en kæmpen- 
de organisation for dens 
medlemmer i stedet for at 
konkurrere med de gule 
forsikringsvirksomheder 
om rabatordninger og an- 
det gøgl. 

Når fagtoppen siger god 
for krisepolitikken ved at 
acceptere nedskæringsre- 
former på velfærd, anbe- 








VISER-'f 


fale ”Ja” til overenskomster 
med reallønsnedgang eller 
vil ”sælge” vores helligdage 
som ved Trepartsforhand- 
lingerne, giver de en større 
banehalvdel til de gule 
”fagforeninger” som er 
parate til at kapre de util- 
fredse medlemmer. 


Men fagbevægelsen er kva- 
litativt gjort af et andet 
stof end de gule — det viser 
Vejlegården — og det er på 
det kampgrundlag, at be- 
vægelse kan genrejses. 





Krisen overskyg- 
ser klimadeba 


Det ses tydeligt, at over de seneste fem år 
har en ophedet krisedebat domineret den 
politiske diskurs. Men den økonomiske krise 
er ikke det eneste, som er ved at overophede. 
Ricard Muller, en tidligere klimaskeptiker, 
har fornylig fremført ny forskning, der be- 
viser, at temperaturstigningerne er men- 
neskeskabte. 

Hvorfor er 
arbejderklassen 
central? 


I det øjeblik arbejderklassen gennem mas- 
sestrejker lammer samfundets produktion og 
organisering udstilles borgerskabets funda- 
mentale svaghed: at den er dybt afhængig af 
arbejderklassens hænder og hjerner. 

Demonstration foran Vejlegården: 

Da jeg spotter mine kammerater i 
mængden ude foran Bygge-, Jord-, 
og Miljøarbejdernes Fagforening, 
går snakken allerede højlydt mel- 
lem fagforeningsmedlemmerne. 
Der varmes op i morgensolen med 
kaffe og med pilsnere, der pas- 
sende er forsynet med fagforenin- 
gens egen etiket, der forestiller 
det murede vartegn, som pryder 
indkørslen til P-pladsen: "Stop 
social dumping”. 





Bo Stefan Nielsen 


Gavlmaleriet på P-pladsen, en 
gave fra en anden fagforening, 
erklærer, at "intet - heller ikke 


” 


krig og fred - kommer af sig selv". 
Kamp er nødvendig og nytter. 


På vej over Sjælland og Fyn er 
stemningen i bussen præget af 
højt humør og kampgejst, men 
også af en klassebevidst selvføl- 
gelighed, der kan forekomme 
sjælden i en tid, hvor stadig færre 
er medlemmer af en fagforening. 

Her i bussen er det at blokere de 
gule ligeså selvfølgeligt som at stå 
i en fagforening, siger en murer- 
arbejdsmand. Han mener også, at 
fagforeningernes største fjende er 
fagforeningerne selv. 

Vi har ikke kæmpet hårdt nok, 
hverken mod de gule, de borger- 
lige eller mod dem i fagtoppen, 





konstaterer han, i det han og 
flere andre stemmer i omkvædet 
på den ret venstreorienterede 
dansktop-agtige musik, der spilles 
på bussens lydanlæg: "…alt, vi har 
er vores solidaritet." 


Ved Vejle Havn blander folk 
fra turistbusser og hundredvis af 
andre tilrejsende sig med lokale 
vejlensere og danner en demon- 
stration, som mange synes enige 
om, er noget større end vi havde 
turdet håbe på. 

Folk i demonstrationen er 'på;', 
og jeg får hurtigt delt de med- 
bragte løbesedler ud. Mange er, 
ligesom flere af dem, jeg talte med 
ibussen, enige i, at der skal bygges 


Op mod 2000 mødte op 
til støttedemonstration i 
Vejle til fordel for fagbe- 
vægelsen og den danske 
model. 


videre på det her. "Det' dælme 
stort det her!", udbryder en 3F'er 
med et kæmpe hvidt fuldskæg og 
bærende på en fagforeningsfane. 

Dog ærgrer han sig samtidig 
lidt over, at der ikke kunne fyldes 
en bus fra hans hjemegn på en 
dag som denne. Han er enig i lø- 
besedlens opfordring til at binde 
kampene sammen og sige nej til 
både de gule og regeringens aso- 
ciale reformer fx med en demon- 
stration ved Folketingets åbning. 

Vi valgtejo ikke socialdemokra- 
terne for at de skulle føre borgerlig 


politik, tilføjer han. 


Jeg møder en flok jakkesæt- 
klædte unge mennesker, der 


”Ålt vi har er vores solidaritet” 


råber "Mere bøn, mindre løn". 
De viser sig lidt senere at stille sig 
på den rigtige side af hegnet ved 
Vejlegården og er fra Socialistisk 
Ungdomsfront. 

Faktisk er der slet ikke så man- 
ge, der har stillet sig på den for- 
kerte side af hegnet denne dag. 
En noget forkølet forsamling, som 
jeg kan tælle til ca 30 sjæle har 
stillet sig op bag en sirligt placeret 
række sjovt næsten fuldstændig 
ens blomster på jorden. 


Sammen med en lille flok na- 
zister, hvoraf den ene angreb 
vores demo på vej væk, og så 
vidt jeg kunne se, fik én på tuden 
tilbage inden han røg i håndjern, 
var opbakningen til Amin Skov 
denne dag sært undseelig, når 
man sammenligner med pres- 
sens udlægning, der talte om "en 
menneskemur", bestående af ca 
500 mennesker. 


På den anden side af hegnet, 
står arbejderklassens demon- 
stration samlet og synger 'En 
Sang Til Friheden', som ikke har 
meget med arbejdsgivernes ret 
til at udnytte de ansatte groft. 
Det har frihed på den anden side 
heller ikke, som konferencieren 
også påpeger. 2300 struber stem- 
mer i Bjorn Afzelius' sang og ser 
skidegodt ud, som de står her 
samlet for friheden. "Alt vi har er 
vores solidaritet", tænker jeg og 
synger med. 








Gule underb 


Starten på Krifa blev grundlagt i 
1899. Dengang var det en for- 
ening hvor både lønmodtagere 
og arbejdsgivere, var med. Først 
i 1931 opdelte man deti en 
forening for arbejdere og en for 
arbejdsgivere, dog med et me- 
get tæt samarbejde. 





Jens From Andersen 


Er de gule fagforeninger? 
Nej de gule foreninger er ikke 
fagforeninger men forsikrings- 
selskaber. Bl.a. Krifa har ikke en 
formand men en direktør. Ingen 
medlemmer men kunder. De 
gule er udelukkende sat i verden 
for at hjælpe arbejdsgiverne på 
bekostning af lønmodtagerne. 


De gule contra de rigtige 

I over 100 år har fagforeningerne 
kæmpet for ordentlige arbejds- 
og lønforhold for lønmodtager- 


ne. Det har gennem tiderne været 
en hård kamp, som udmunder 
sig ide forhold, som vi har i dag. 
Disse forhold skal man absolut 
fastholde. 

Liberale taler i dag om det 
”frie” valg. Men det ”frie” valg 
for hvem? Ser man på de over- 
enskomster de gule indgår, er det 
forringelser der sætter lønmodta- 
gerne mange, mange år tilbage. 

Alene overenskomsten mellem 
Krifa og Vejlegården er forringet 
på41udaf46 punkter, i forhold til 
den 3F overenskomst Vejlegården 
tidligere havde indgået. Vil man 
kaldes en fagforening, forringer 
man vel ikke forholdene for dem 
man skulle repræsentere? 

Er man medlem af Krifa fraskri- 
ver man sig retten til at strejke 
— og forpligter sig endda til at 
være strejkebryder i tilfælde af en 
strejke. De gule fratager dermed 
deres ”kunder” muligheden for at 
forsvare deres interesser. Her bli- 








dere 


ver det tydeligt, at de gule beskyt- 
ter arbejdsgivernes interesser. 
De gule foreninger er udeluk- 
kende oprettet for at tjene penge. 
I bl.a. Krifa går noget af overskud- 
det til Indre Mission, og man kan 
ikke sidde i bestyrelsen, uden at 
tilslutte sig det kristne grundlag. 





Hvad med de arbejdsløse ? 
Når folk bliver arbejdsløse, skal 
de søge det arbejde der forefindes 
og tage det arbejde, som de bliver 
anvist. Hvis ikke får de karantæne 
eller kan miste kontanthjælpen. 
Disse mennesker kan risikere 
at måtte søge eller blive anvist 
arbejde, hos en arbejdsgiver med 
en gul overenskomst. 

Mange mennesker kan altså 
havne i den situation, at de må 
påtage sig et arbejde med elen- 
dige arbejdsforhold og til en løn 
langt under normalområdet. 
Dette er starten på det løntryk- 
keri som de liberale længe har 
råbt efter. Dette er oveni købet sat 


iværk af såkaldte gule foreninger, 
som i stedet burde kæmpe for 
lønmodtagerne. 

Hvor er det frie valg for disse 
arbejdsløse, til at sige nej til at ar- 
bejde under kummerlige forhold, 
uden at miste deres forsørgelses- 
grundlag ? 


Politisk indblanding 
Politikere fra både Venstre og LA 
har siddet på Vejlegården som 
forædte personer med fedtet ren- 
dende ned ad hagen, for at vise 
deres såkaldte støtte til arbejds- 
givernes ret til at underbetale 
lønmodtagerne, fjerne overar- 
bejdsbetalingen og glemme alt 
om den tilkæmpede arbejdsuge 
på 37 timer. 

Man forringede forholdene for 
fagforeningerne i de 10 år Venstre 
og Konservative havde regerings- 
magten. Nu vil man åbenbart 
prøve at give fagbevægelsen og 
derved lønmodtagerne det sidste 
stød ud over afgrunden. 


Denne gang ikke ved hjælp af 
regeringsmagten, men derimod 
ved hjælp af en kristelig bevæ- 
gelse. 


Hvad kan vi fra venstrefløjen 
gøre 

Lørdag den 4. august var der en 
demonstration, til støtte for 3F 
i Vejle. Denne demonstration 
samlede over 2000 mennesker. 
Men det må ikke slutte der. Vi 
skal på venstrefløjen arbejde for 
at oplyse konsekvenserne af de 
gule overenskomster. 

Vi skal fra venstrefløjen på 
gaderne, hver gang de gule for- 
ringer forholdene. Vi skal vise vo- 
res støtte overfor de mennesker 
der kommer i klemme overfor 
virksomhedsejernes grådighed. 
Vi skal kempe mod de liberale 
gule foreninger. 

Der ligger et stort arbejde 
forude, men samlet er vi stærke. 





Socialistisk Arbejderavis 


NT: 





| Det mener vi | mener VI 


Stor demonstration ved 
folketingets åbning - ? 


Godt 10 måneder efter at et flertal stemte for et håb om foran- 
dring, en anden politisk kurs, er spørgsmålet ikke længere, om 
dette håb vil blive indfriet. Det har de fleste erkendt ikke vil ske. 
Spørgsmålet er i stedet: Hvordan bygger vi modstand mod rege- 
ringens, arbejdsgivernes og de borgerlige ideologers angreb? 


lsær S og SF har ikke blot svigtet stribevis af de ting, folk 
stemte på dem for. Tværtimod har vi fået mere af det samme. 
Den dybt asociale skattereform og angrebet på fleksjobbere og 
førtidspensionister er blot de nyeste i rækken. 


En svag regering 

S og SF har tydeligvis købt den borgerlige visdom om, at hvis de 
rige skal yde mere, så skal de forgyldes. Hvis de fattige skal yde 
mere, så skal de piskes. 

Men samtidig er SRSF en meget svag regering. Deres mMis- 
lykkede angreb på helligdagene bøjede i neon, at de kan press- 
es af protester fra neden. Samtidig ved de endnu ikke, hvordan 
de skal skaffe flertal for deres finanslov. 

Politiske kommentatorer regner med, at EL vil falde til patten. 
Og det kan da heller ikke helt udelukkes - men der er grænser 
for, hvor langt EL kan gå uden at sætte troværdigheden hos 
medlemmer og vælgere over styr. 


Vi har med andre ord en regering, som - under ”den dybeste 
krise siden 1930erne”, og hvor arbejdsgivere og borgerlige 
ideologer angriber - selv er bannerfører for den samme krise- 
politik, som de borgerlige ønsker. 

Skuffelsen over S og SF udtrykker sig i historisk lave menin- 
gsmålinger. Folk, der stadig stemmer på dem, gør det mere af 
nød end af lyst. 


Modstanden skal samles 
Blandt fagligt aktive og i ”de små protest-netværk” diskuterer 
man, hvordan der kan skabes en mere organiseret modstand. 
Den centrale diskussion er, om der kan skabes en stor pro- 
test ved folketingets åbning 2. oktober. 
En sådan demonstration vil kunne sætte fokus på kravet om 
4 års dagpenge og lettere optjeningsret. Den vil kunne samle 
alle dem, der har fået nok af regeringens og de borgerliges 
angreb, og kræve en anden politisk kurs. 


Mange synes, at modstanden skal samles, og at 2. oktober 
er en god anledning. Men vi er også i den klassiske situation, at 
alle venter på alle - på, at ”nogen” tager initiativet. 


Vi er på Slotspladsen 2. oktober! 
Der er kræfter i EL, som skubber på. Der er folk, der rejser det i 
faglige kredse. Der bliver muligvis indkaldt til tillidsmandsmøde 
I september. 

Det vi har brug for nu er, at faglige klubber, lokale fagfore- 
ninger, EL-afdelinger, uddannelsesorganisationer, nogle af ”de 
små netværk” osv. melder ud og siger: 


”Vi er på Christiansborg Slotsplads 2. oktober. Vi ønsker at 
fagforeningerne tager et initiativ, som kan sikre en stor demon- 
stration. Men uanset hvad, så er vi på Slotspladsen 2. oktober!” 

Ligesom helligdagstyveriet blev forhindret af protester fra 
neden, på samme måde kan klare krav fra neden skabe det 
politiske pres, som sikrer at denne mulighed for at samle pro- 
testen ikke går tabt. 


Og hvis toppen ikke vil organisere det, må vi gøre det selv. 
Ligesom demonstrationen ved Vejlegården. 


Vi er i hvert fald på Slotspladsen 2. oktober! Er du? 

”VEJLEGÅRDEN ER IKKE NOGET 
ENKELTSTÅENDE TILFÆLDE” 


Arbejdsgiverne inden for 
restaurationsbranchen 
har for alvor skruet bis- 
sen på. 





Lars Henrik Carlskov 


- 42 spisesteder i Dan- 
mark har samtidigt op- 
sagt deres overenskomst 
med 3F og har tegnet 
overenskomst med KRI- 
FA (Kristelig Fagbevæ- 
gelse, red.), eller overve- 
jer at gøre det. Det lugter 
rigtigt meget af, at der er 
nogen, som har siddet 
centralt og koordineret 
det. Derfor er det ikke 
kun et problem i Vejle, 
men i hele Danmark, 
fortæller Maria Sloth til 
Socialistisk Arbejderavis. 
Hun er aktiv i netværket 
Fremtidsfighters, der 
kæmper for unges fag- 
lige rettigheder 


Hun mener, at det vil 
få ”uigennemskuelige 
konsekvenser”, hvis ar- 
bejdsgiverne og KRI- 


FA får held med deres 
igangværende offensiv 
inden for restaurations- 
branchen. 


- Derfor laver vi blo- 
kader 4-5 steder i landet 
uden for de lokale spise- 
steder, som har opsagt 
overenskomsten. Vi er 
også aktive på de sociale 
medier og i pressen for 
at fortælle om, hvorfor 
de gule fagforeninger er 
skadelige for alle arbej- 
deres løn- og arbejds- 
forhold, forklarer hun 
og tilføjer, at Fremtids- 
fighters ikke er tænkt 
som en erstatning, men 
derimod et supplement 
tilden etablerede fagbe- 
vægelse. 


- Styrken ved Frem- 
tidsfighters er, at det er 
let at være med, at vi 
finder kampe på tværs 
af fagskel, og at vi kan 
tage nogle af de mere 
overordnede kampe. Vi 
møder også nogle andre 
mennesker, end fagfor- 


odstand.org 


bøger til socialister og antikapitalister 





eningerne gør. Vi møder 
f.eks. flere unge, lyder 
det fra Fremtidsfighters- 
aktivisten. Hun ser dog 
gerne, at fagforeninger- 
ne komme noget mere 
på banen, både i det 
opsøgende arbejde, men 
f.eks. også i forhold til at 
bruge blokade-våbnet. 


For nylig blev en af 
Fremtidsfighters aktio- 
ner i Århus angrebet af 
en gruppe nazister. I 
Folketinget skal justits- 
ministeren nu redegøre 
for opførslen fra det lo- 
kale politi, der ikke bare 
undlod at hjælpe, men 
tilmed opløste frem- 


FAKTA: 


de ansatte. 


overenskomst. 





Da Amin Skov overtog Vejlegården den 1. novem- 
ber 2011, opsagde han 3F-overenskomsten og 
erstattede den med en fra KRIFA uden at spørge 


I december varsler 3F konflikt. Den 22. marts 
lockouter 42 caféer og restauranter deres 3F- 
ansatte for at skifte overenskomst og blokaderne 
starter. Den 29. maj starter sympatikonflikterne. 
Flere andre restauranter har fulgt Amin Skovs ek- 
sempel og opsagt deres overenskomster med 3F. 
Den nye overenskomst betyder lønnedgang, læn- 
gere arbejdstid og forringede arbejdsvilkår. 

En tjener på KRIFAs overenskomst tjener 6.663 
kr. mindre om måneden før skat end på 3F's 


Se mere på www.3f.dk/vejlegården 


tidsfighternes demon- 
stration. 


I modsætning dertil 
siger Maria Sloth om 
støtten fra venner, sam- 
arbejdspartnere og 
politiske kammerater, 
at Fremtidsfighters er 
”meget taknemmelige 
over alle de gode kræfter, 
der har hjulpet os”. Hun 
understreger, at nazi- 
overfaldet ikke vil få det 
faglige ungdomsnetværk 
til at dæmpe aktivite- 
terne. 

Vi skal blive ved med at 
fortælle hvad de rigtige 
fagforeninger står for 


Socialistisk Arbejderavis har interviewet 
Randi Smitsdorf, gruppeformand for Privat 
Service, Hotel og Restaurent og afdelings- 
formand i 3F Rymarken. De er en del af 
konflikten mod de restauranter og caféer, 
som har opsagt deres 3F-overenskomst og 
den 14. juli startede 3F en række af sympa- 
tikonflikter. 





Christine Bergen 


Hvor mange virksomheder er i konflikt 
med? 
Lige nu har vi hovedkonflikt mod 9 virksom- 
heder, og så er der 3 vi har sympatikonflikt 
imod. Nogle virksomheder får varer af andre 
virksomheder, og dem er vi nødt til at have 
konflikt imod også, for at de ikke kan få varer 
ind. Det er 3F og HK der er med i sympati- 
konflikten. 


Hvilken rolle spiller de ansatte på de blo- 
kerede restauranter og caféer i konflikten? 

Man skal huske at der er tale om meget 
små arbejdspladser, og der er medarbejdere 
meget tit nærmere deres arbejdsgiver end de 
er fagforeningen. Og det er uanset om det er 
KRIFA eller 3E 

Det er derfor, vi ikke kan få dem til at stå 
frem, og det er da forfanden logisk, at de 
ansatte på Vejlegården siger ”vi har da gode 
arbejdsforhold”, når man spørger dem sam- 
tidig med, at der står en arbejdsgiver på den 
ene side og et kamera på den anden. Man 
kan jo ikke svare andet. 

Hvilken rolle spiller arbejdsgivernes orga- 
nisationer i konflikten? 

Umiddelbart vil jeg tro, at det er DRC som 
har en hovedrolle i det. DRC er Danmarks 
Restauranter og Catering som er en inte- 
resseorganisation, og det er dem der sidste 
efterår indkaldte til stormøder for at infor- 
mere arbejdsgivere om hvordan, de kunne 
komme ud af overenskomsten. Det har vi set 
ideres medlemsblad. 

Men DRC har ingen overenskomster, jeg 
tror at DRC anbefaler RAF2000 [Resturatø- 
rernes Arbejdsgiverforening stiftet år 2000, 
en gul arbejdsgiverforening, red.] uden at 
vide det. 

Hvordan vinder fagbevægelsen over de 
gule? 

Jeg tror vi bliver nødt til at blive ved med 
at fortælle, hvad de rigtige fagforeninger står 
for, og hvad de kristelige står for. 


Vi kommer til at bruge de samme ord 
— når vi snakker om overenskomster, så 
kalder vi også Kristelig Fagforenings en 
overenskomst, og det vil jeg ikke kalde det. 
For det er en aftale, de har lavet med deres 
søsterorganisation. 


Når vi laver overenskomster er der et helt 
system bagved, fx hvad der sker når over- 
enskomsterne er forhandlet, at de ryger 
til urafstemning og hvad der sker, hvis der 
bliver sagt ja eller nej, at vi kan gå i forligsin- 
stitutionen. Det er der jo ikke i KRIFA. 


Har demonstrationen i Vejle været med til 
at vende stemningen der? 

Jo, det er det vi mærker herinde. Vi har folk 
der vender tilbage til os fra KRIFA og siger 
gud nu har vi fundet ud af hvad KRIFA står 
for'. Dermed ikke sagt at vi har vendt med- 
lemsafgangen. 


Folk flytter til KRIFA, fordi de sparer penge. 
Men så finder de ud af det er Indre Mission, 
og at de faktisk ikke har de overenskomster 
som vi andre har. 












"Mange gode venner besøger 
Restaurant Vejlegården i den 
kommende tid. Alle ønskes 
en god aften! Mvh. Lars Seier 
Christensen." 





Christine Kyndi Bergen 


Lars Seier Christensen er 
multimilliardær med ban- 
kadresse i Sweitz og er også 
direktør for Saxo Bank. Han 
besluttede at støtte Vejlegår- 
den med 50.000 kr. ved at invi- 
tere 250 til at spise der på hans 
regning. Det var bare endnu én 
i rækken af støttehandlinger 
fra de rige og borgerlige til 
Amin Skov. 

"Det bliver en aften, der sæt- 
ter fokus på frihed. Friheden 
til selv at vælge fagforening og 
friheden til selv at vælge fra" 
fortalte Venstres Inger Støjberg 
TV2 Nyhederne, før hun satte 
sig til bords og spiste Vejlegår- 
dens stegte flæsk. 


Rambuk 

Konflikten om Vejlegården er 
kommet til at handle om me- 
get mere end bare Vejlegården. 
De borgerlige politikere bruger 
sagen som en rambuk imod 
faglige rettigheder. 


De vil beskytte Amin Skovs 
frihed — endda hans men- 
neskerettigheder — mod 3F's 
brutale undertrykkelse. Det 
er afgørende for dén plan, for 
Venstre og DF; at ulovliggøre 
faglige blokader mod virksom- 
heder der har overenskomster. 
Det vil bane vejen for, at flere 
arbejdspladser kan skifte til 
overenskomster med de gule 
”fagforeninger”. 


En overenskomst med de 
gule er billigere for arbejdsgi- 
veren fordi løn- og arbejdsvil- 
kår for den ansatte er ringere. 
De gule fagforeninger afskriver 
sig også strejkevåbenet og vil 





aktivt være med til at smadre 
strejker ved at bruge deres 
medlemmer som strejkebry- 
dere. 


Krigserklæring 

Hvad der sker på Vejlegården 
står ikke alene. Det er en del 
af en større plan som blev sat 
igang i efteråret 2011. Derind- 
kaldte brancheorganisationen 
Danmarks Restauranter og 
Caféer (DRC) arbejdsgivere 
til stormøde for at vejlede dem 
om hvordan de slipper ud af 
3F's overenskomster. 

Informationchefen i DRC 
på det tidspunkt var Carsten 
Kruuse — folketingskandidat 
for Liberal Alliance. 

Restaurationsbranchen er 
i forvejen dårligt organiseret, 
og det er også her hvor KRIFA 
har sit næststørste overens- 
komstområde. Nu er arbejds- 
giverne i gang med at svække 
organiseringen på området 
endnu mere. 

Den 22. marts i år begyndte 
42 caféer og restauranter et ko- 
ordineret forsøg på at komme 
ud af 3F's overenskomst og ind 
i KRIFAs. De lockoutede deres 
ansatte på 3F-overenskomst 
— og gør det stadig. For de 
3F-ansatte betyder det, at de 
ikke må gå på arbejde og ikke 


Weekenden 14.-16. september, Arhus. 

Igennem alt for mange år har Århus været plaget af fasci- 
stisk chikanerier, trusler og vold rettet mod byens venstrefløj 
og mMinoritetsgrupper. Den antifascistiske bevægelse har 
kæmpet hårdt, men det er ikke lykkedes at finde en opskrift, 
der for alvor har kunnet afvikle byens nynazistiske miljø. 
Projekt Antifa inviterer derfor, i samarbejde med en række 
lokale antifascistiske grupper, til en weekend med strategi- 
debat. Målet med weekenden er at udveksle erfaringer og 
idéer samt knytte bånd på tværs af byer og organiseringer. 
Vi håber meget du vil være med! 

Støt konference økonomisk på reg. nr.: 4160 konto nr.: 
4160514175. Alle beløb modtages med tak! 

Der er arrangeret fælles busser fra København. 

Se mere på www.projektantifa.dk/konference/ 





DE RIGE TIL ANGREB PÅ 
FAGLIGE RETTIGHEDER 


”friheden” til selv at vælge 
fagforening ikke de ansatte. 

Derfor har 3F kun ramt 
spisestederne udefra med 
blokader og sympatikonflikter, 
hvor levering af øl og vand, 
afhentning af skrald og an- 
noncering i visse aviser bliver 
stoppet. 

3F's blokade og sympati- 
konflikterne har allerede gjort 
arbejdsgivere organiseret i 
KAF (Kristelig Arbejdsgiver- 
forening) urolige: de har bedt 
KAF om at fjerne listen over 
medlemmer fra deres hjem- 
meside, af frygt for selv at blive 
udsat for blokader. 

Sympatikonflikterne gør det 
besværligere for restaurant- 


får løn. 


Modsvar 


Protesterne har ikke spredt 
sigtilde ansatte på restauran- 
terne og caféerne. Faktisk har 
man ikke hørt noget fra dem i 
konflikten. 

De ansatte ved udmærket 


ejerne at drive deres virksom- 
hed. Men hvis vi skal vinde 
på Vejlegården og de andre 
steder må stemningen i Vejle 
og de andre byer vendes så de 
boykotter de blokaderamte 
restauranter. 


godt hvad der er sket med 
deres kollegaer der var på 3F- 
overenskomst: de er blevet 
lock-outet. Åbenbart gælder 


Demonstrationen i Vejlegår- 
den den 4. august var første 
skridttil atvende stemningen. 








Hvis frihed”? 


Vejlegårdens kamp mod 3F er en ”frihedskamp”, hvis man 
skal tro borgerlige medier og politikere. Men hvis frihed? 





Jørn Andersen 


Mange kan godt se, at det nok mest handler om restau- 
ratørens frihed til at underbetale sine ansatte uden at få en 
fagforening på nakken. 

Men hvad med de ansattes frihed? ”Skal folk ikke have lov 
til at indgå de aftaler om løn og arbejdsforhold, de har lyst 
til?” spørger de borgerlige. Og mange svarer: ”Jo, naturligvis!” 

I virkelighedens verden indgår de færreste frivilligt en aftale 
om længere arbejdstid og mindre løn. Folk gør det, fordi de er 
pressede, især hvis alternativet er arbejdsløshed. 

Derfor fandt kloge arbejdere for langt over 100 år ud af, at 
når de stod alene over for en arbejdsgiver, så var de tvunget 
til at underbyde hinanden for at få jobbet. De slog sig sam- 
men og dannede fagforeninger for at sikre, at de ikke skulle 
konkurrere indbyrdes. 

Den enkelte arbejder opgav ”friheden” til at underbyde sine 
kolleger mod til gengæld at få ægte frihed ved ikke at skulle 
arbejde for en alt for lav løn. 

(I sagen om Vejlegården bliver spørgsmålet meget konkret: 
Hvis Vejlegården kan få en billigere arbejdskraft end sine kon- 
kurrenter, så kan de sænke mad-priserne eller betale dyrere 
annoncer. Det presser resten af branchen — og dermed løn og 
arbejdsforhold på andre spisesteder.) 

I økonomisk forstand fungerer fagforeninger som et mono- 
pol på udbuddet af arbejdskraft. Det har arbejdsgiverne og de 
borgerlige været sure på lige siden starten. 

Under kapitalismen er arbejdsgiverens frihed til maksimal 
profit og arbejderens frihed til en anstændig løn i modsætning 
til hinanden. 

Kampen for en ordentlig løn og for kortere arbejdstid er 
afhængig af, at vi forsvarer vores fagforeninger og overens- 
komsterne — og en ordentlig understøttelse til arbejdsløse og 
uddannelsesstøtte til studerende. Og at vi overbeviser vore 
kolleger om at være medlemmer af en rigtig fagforening. El- 
lers går det ud over alle. 

De borgerlige har taget stilling til, hvis frihed de støtter. 
Har du? 

Grådige bankfolk 


Det er kommet frem, at de samme bankchefer 
både fastsætter renten og kontrollerer om 
den er rigtig sat. Det har fået landbruget til 

at frygte, at de er blevet snydt for millioner af 
kroner af bankerne. Også almindelige arbej- 
dere med lån i bankerne kan være ramt. 


Cibor-renten er med til at fastlægge niveauet 
for andre rentesatser. Den fastlægges af seks 
danske og to udenlandske banker. 

Der eksisterer et kontroludvalg, som skal 
overvåge Cibor-renten, men det viser sig, at de 
fem som sidder i kontroludvalget, er bankchefer 
ifem danske banker, som ermed til at fastlægge 
Cipor-renten. Og ikke nok med det: de fem er 
chefer for de afdelinger i bankerne, som har 
ansvaret for at fastsætte Cipor-renten. Det har 
Børsen afsløret. 

De fem danske banker er Danske Bank, Nor- 
dea, Jyske Bank, Sydbank og Nykredit. 

Den ene afde to udenlandske banker, der har 
været med til at fastlægge Cipor-renten, trækker 
sig fra udvalget den 27. august. Det er englands 
næststørste bank Barclays, som er blevet midt- 
punkt i en lignende bankskandale i England. 

Her har banken manipuleret med Lipor- 
renten (svarende til den danske Cipor-rente) 
for at komme bedre igennem krisen. Skandalen 
har tvunget bankens direktør Bob Diamond til 
at træde af. 


Billioner i skattely 


Alt imens de offentlige finanser bløder, og vi 
oplever nedskæring efter nedskæring, befin- 
der der sig abnormt store summer, begravet i 
skattely. Et samlet beløb der svarer til USAs og 
Japans bruttonationalprodukt tilsammen - og 
det er konservativt sat. 





Sebastian Andersen 


En ny rapport fra organisationen Tax Justice 
Network peger på, at omtrent 13.000 milliarder 
pund, svarende til omegnen af 124.000 milliarder 
kroner, befinder sig i skattely. Ved brug af kom- 
plicerede processer og datterselskaber lykkedes 
det store virksomheder og investorer, at cirkulere 
penge fra en høj skatteprocent til en meget lav 
skatteprocent. 


Der er naturligvis ikke tale om et par enkelte 
anslag på en lommeregner, når man skal udreg- 
ne et skattely-estimat som dette. Men på trods 
af, at rapporten arbejder med tal og regnskaber, 
der ikke er helt gennemsigtige, kan rapporten 
ikke negligeres. Rapporten bygger nemlig på 
tal fra Den internationale Valutafond og Bank 
of International Settlements. 


Enorme konsekvenser 

Alle disse penge, der slipper udenom skat- 
tevæsenet, ender på internationale bankkonti 
eller på investerings- og spekulationsmarkedet. 
Konsekvensen af dette er, at de penge, der kunne 
bruges til velfærd, lokal eller grøn investering og 
iværksætteri, forsvinder ind i det bundløse mar- 
ked. Denne proces er til skade for lokalbefolk- 
ninger verden over, især i tredjeverdenslande. 


Men herhjemme har store danske virksom- 
heder har også en finger med i spillet. Ifølge 
Berlingske Business har både Novo Nordisk, 
A.P, Møller Mærsk, Novozymes og Danfoss dat- 
terselskaber i den amerikanske stat Delaware, 
som naturligvis har en meget lav skatteprocent. 
Det kan næsten synes humoristisk, at staten 
Delaware har lige så mange registrerede virk- 
somheder som indbyggere, nemlig 900.000. 
Både Novo og Novozymes benægter, at dat- 
terselskabets placering i Delaware har noget at 
gøre med skattely. 








Hvorfor er 
arbejderklassen central? 


I det øjeblik arbejderklassen 
gennem massestrejker lam- 
mer samfundets produktion 
og organisering udstilles 
borgerskabets fundamentale 
svaghed: at den er dybt af- 
hængig af arbejderklassens 
hænder og hjerner. 


Hans Erik Madsen 


Uden arbejdskraften, hvad 
enten den er fysisk eller men- 
tal, står fabrikkerne stille, 
kraftværker går i stå, der er 
ingen undervisning, bør- 
nehaverne er lukket, aviser 
udkommer ikke. Det er ar- 
bejderklassen som er det kit 
i dag, der får samfundet til 
at fungere, og som skaber 
værdierne. 

Arbejderne er de mange, 
og de har kvalifikationerne 
til at producere og organisere 
samfundets daglige drift. Det 
beviser de hver dag under 
kapitalismen. Det magtpo- 
tentiale skal omsættes i en 
revolution og i, at de selv 
tager kontrollen over pro- 
duktion og organisering i et 
socialistisk samfund. 

En nok så vigtig grund til, 
at arbejderklassen er central 
i kampen for socialisme var 
for Karl Marx, at en arbej- 
derrevolution ikke blot ville 
bringe arbejderklassen til 
magten, den ville transfor- 
mere hele samfundet. 

Han pegede på, ati alle tid- 
ligere revolutioner var en ny 
klasse kommet til magten for 
at omforme samfundet efter 
dets egne interesser. 

I de borgerlige revolu- 
tioner havde borgerskabet 
ganske vidst gjort sig til tals- 
mænd for hele 'folket' og 
for universelle værdier om 
frihed og lighed. Men som 
en mindre klasse, der byg- 
gede sin rigdom på privat 
ejendomsret og kontrol over 
produktionsmidlerne, så var 
det klart, at det kapitalistiske 
samfund ikke ville afskaffe 
klassedelingen, men blot 
omforme den. 


Arbejderklassen kan deri- 
mod kun erobre magten 
ved at ophæve den private 
ejendomsret. Når vi taler om 
kontrollen over produktions- 
midlerne, så har arbejderne 
ingen private interesser at 
varetage. Arbejderklassen 
har i modsætning til kapita- 
listerne ingen klasse under 
sig, som den skal leve af. 
Derfor vil et samfund, hvor 
arbejderne har magten, være 
et samfund, hvor det er de 
samme mennesker, der både 
kontrollerer og udfører pro- 
duktionen. 

Årbejderklassen har 
aldrig været større 

Men mange påstår i dag, at 
arbejderklassen er ved at 
forsvinde og arbejderklas- 
sebegrebet er forældet. 

Siden Marx for 168 år siden 
opdagede" arbejderklassen 
i Paris har kapitalismen og 
klassestrukturen udviklet sig 
radikalt - globalt som her- 
hjemme. Industrialiseringen 
har ikke mindst i dele af den 
tredje verden været så stærk, 
at der tales om ”the End of 
the Third World”. I dag er 
bønderne ikke længere den 
største klasse globalt set, 
men derimod arbejderklas- 
sen. 

Herhjemme udgjorde ar- 
bejderklassen omkring 1900 
tallets start 37 % af de be- 
skæftigede og de selvstændi- 
ge — herunder bønder - 53%. 
Det billede begyndte at skifte 
i 30-erne, men for alvor i 50- 
erne til midt 70-erne, som 
var en sand ”guldalder”, når 
det gælder den økonomiske 
vækst, som tredobles pr. 
indbygger, hvilket er den 
stærkeste økonomiske vækst 
nogensinde i historien. 

Kapitalens behov for en 
mere veluddannet arbejds- 
kraft og stadig flere arbejds- 

hænder og hjerner skabte 
væksten i arbejderklassen 
(primært via kvindernes 
entré på arbejdsmarkedet), 
og øgede samtidig arbejder- 
klassens styrke og krav om 
mere velfærd. 


Velfærdsstaten udsprang 
af kapitalens og arbejder- 
klassens kamp om sam- 
fundsudvikling, og en ”ny 
arbejderklasse” — især offent- 
lige ansatte men også mange 
indenfor service, finans og 
it, voksede ifølge professor i 
statskundskab, Jørgen Goul 
Andersen, perioden fra 1950- 
94 fra 21 til 57 procent, mens 
de selvstændige faldt fra 36 
til 12 procent, og den gamle 
industrielle arbejderklasse 
fra 43 til 31 procent. 


Underordnet 
- overordnet 
Det rejser spørgsmålet om 
de ”nye' arbejdergrupper 
kan sammenlignes med ”den 
gamle arbejderklasse'. Det 
afgørende spørgsmål må 
være: Hvilken indflydelse 
og kontrol har de i dagligda- 
gen på jobbet? Og her giver 
sondringen ”overordnet/ 
underordnet stilling i pro- 
duktionsprocessen eller på 
jobbet mening. 

Ser vi på den indflydelse 





og kontrol med det udførte 
arbejde, som den ”nye ar- 
bejderklasse har, dvs. sko- 
lelærere, socialrådgivere, 
sygeplejersker, arbejdere i 
finanssektoren, indenfor it, 
handel, kontor og restaurant 
er der for det store flertals 
vedkommende sket en ud- 
vikling i retning af, at deres 
arbejdssituation, indflydelse 
og livsvilkår ikke adskiller sig 
væsentligt fra de faglærte 
og ufaglærtes virkelighed 
indenfor det private som of- 
fentlige område. 


Klassekamp og klasser 
Marx pointerede, at der fin- 
des en modsætning mellem 
kapitalen og arbejderklassen, 
som ikke kan løses indenfor 
kapitalismens rammer. Mod- 
sætningen består i, at kapi- 
talen vil have mest muligt 
arbejde for så få kroner som 
muligt, mens arbejderne vil 
nøjagtigt det modsatte. 

I denne permanente kon- 
flikt så Marx kilden til et 
socialt oprør, som kunne 
erobre magten fra kapitalen. 


Det arbejderklassen 
'mangler' er bevidstheden og 
selvtilliden til, at de sagtens 
kan undvære kapitalejere og 
finanskapital, og selv kan 
organisere samfundet. 

Selvom EU allerede tidligere i 
sommers har stillet Spanien 100 
mia. euro i udsigt, er det nu ble- 
vet tydeligt, at dette beløb ikke 
er nok. Spanien lider, ligesom 
Grækenland og Italien, under 
kapitalisternes manglende tiltro 
til disse landes økonomier. 





Anders Bæk Simonsen 


Men lad os starte et andet sted. 
I billedsprog fortalte Tysklands 
konservative finansminister d. 5. 
august hvordan, man som bjerg- 
bestiger, bliver nødt til skære sit 
reb fri, hvis der er en anden der 
trækker dig ned i afgrunden. Bil- 
ledet var møntet på Grækenland, 
og han opfordrer de andre euro- 
lande til at smide grækerne ud af 
euroen. 


Grunden til at det ikke allerede 
er sket, skal findes ide enorme be- 
løb, som primært tyske og franske 
banker har til gode i græske ban- 
ker og firmaer, og som de risikerer 
at miste ved en statsbankerot. 

Ifølge den marxistiske økonom, 
Michael Roberts, har eurolandene 
værdier for over 5580 mia. kr. (!) til 
gode i græske banker, virksom- 
heder og i den græske stat hvoraf 
alene tyskerne og franskmæn- 
dene hver især har omkring 1116 
mia. kr. til gode. 


Den seneste redningspakke til 
grækerne på over 1000 mia. kr. 

En opløsning af Europa 


bliver udbetalt portionsvis når 
Trojkaen (EU-Kommissionen, 
Den Europæiske Centralbank 
og IMF) godkender de græske 
politikeres initiativer (næsten 
udelukkende flere nedskæringer). 

Ifølge Børsen har den græske 
regering netop præsenteret en 
spareplan for de næste to år på 
knap 85 mia. kr. Dette skridt vur- 
deres som positivt, men stadig for 
lille og ukonkret til at Trojkaen vil 
indløse en portion på lidt over 31 
mia. kr. til den tomme statskasse. 
Den græske regering vil først i 
slutningen af august løfte sløret 
for, hvilke områder der skal skæ- 
res ned på. 


Flere store kapitalinteresser, fx 
investeringsbanken Citigroup, 
vurderer dog, at Grækenland går 
statsbankerot og forlader euroen 
indenfor 12-18 måneder. Men 
udsigten til statsbankerot er ikke 
længere kun begrænset til Græ- 
kenland. 


Falder Spanien? 

Imens grækernes mulige 'euro- 
exit' nok ville blive dyrt, men ikke 
nødvendigvis bringe euroen ned, 
ser en spansk statsbankerot an- 
derledes faretruende ud. Derfor 
foregår der også en kamp blandt 
de europæiske magthaverne om 
hvordan, euroen skal sikres. 

Her er lederen af Den Euro- 
pæiske Centralbank (ECB), Mario 
Draghi, klemt fra to sider. Fra re- 
geringschefer fra de sydeuropæi- 
ske lande på den ene side, med 


ønsket om, at ECB får mandat til 
at dække kriseramte stater med 
ubegrænsede opkøb af deres gæld 
igennem statsobligationer. 

På den anden side står Tysk- 
lands kansler Angela Merkel i 
spidsen for kravet om, at før så- 
danne opkøb kan komme på tale, 
er det nødvendigt at tage mere 
magt fra de folkevalgte regeringer 
over statens budgetter og ligge 
ned i EU, fx igennem dannelse af 
en decideret finansunion. 


I mellemtiden står Europas 
fjerde største økonomi Spanien, 
med en i forvejen hårdt plaget 
befolkning, overfor nye sparekrav, 
hvis de skal gøre sig håb om at 
modtage endnu en bankpakke. 

Lige nu nægter den konserva- 
tive premierminister Rajoy at røre 
ved pensionsrettighederne, en 
post der i beløber sig til 120 mia. 
euro, men vil vokse årligt efter- 
som flere går på pension. Rajoy 
håber på en ”blød” redningspakke 
overfor de ”hårde” af slagsen som 
grækerne, portugiserne og irerne 
alle har fået at smage. 


En ”blød” pakke betyder mindre 
direkte indblanding og kontrol fra 
EU. Argumentet for at de kunne 
få lov til at beholde mere suveræ- 
nitet end fx Grækenland er, at de 
allerede har lagt op til besparelse 
over de næste tre år for mere end 
744 mia. kr. 


Men selvom Spanien får en ny 
bankpakke, vil det næppe kunne 

dække det reelle behov. 

Ifølge en rapport fra Royal Bank 
of Scotland fra juni måned, har 
Spanien i alt brug for mindst 3000 
mia. kr. inden 2014 bl.a. for at 
indfri de statsobligationer de har 
solgt ud af, for at dække statens 
budgetunderskud og for at sikre 
landets banker. 


På lang sigt virker en hård pakke 
altså uundgåelig, og medicinen 
bestående af mindre offentlig 
forbrug vil næppe løse noget. 
Men Angela Merkel er opsat på 
at benytte sig af eurozonens krise 
til at generalisere de uciviliserede 
nedskæringspolitikker, som store 
dele af Sydeuropas befolkninger 
er blevet udsat for, med massear- 
bejdsløshed og social elendighed 
til følge. 


Imens forbereder flere store 
virksomheder ifølge Børsen sig 
allerede på, at Spanien muligvis 
skifter euroen ud med deres 
gamle møntfod pesetas. 


Fyrst Berlousconis og lirens 
genkomst? 

Ligesom 17 spanske regioner al- 
lerede nu trues af konkurs, lider 
adskillelige italienske provinser 
samme skæbne. Den ikke-fol- 
kevalgte premierminister Mario 
Monti og hans snævre teknokra- 
tregering, vil skære for 190 mia. 
kr. i løbet af de næste tre år og 
har allerede skåret i støtten til 
en række provinser hvilket bl.a. 
betyder, at det ikke er sikkert, at 


de har råd til åbne skolerne efter 
sommerferien. 

Den italienske økonomi lider, 
ligesom den spanske og græske, 
under meget høje ”lange renter” 
på landets statsobligationer grun- 
det kapitalisternes manglende tro 
på landenes økonomier. 

Det medfører, at renten for 
driftskredit og korte lån er me- 
get dyre for landets mange små 
og mellemstore virksomheder. 
Selvom de italienske virksom- 
heder skylder mindre væk end 
virksomheder i Storbritannien og 
Frankrig og kun lidt mere end de 
tyske, er deres konkurrencefordel 
stærkt forværret, fordi lånerenten 
for tyske virksomheder samtidig 
er faldet. 


Det har selvfølgelig medført en 
øget utilfredshed og EU-skepsis, 
og den aldrende politiske plat- 
tenslager, Silvio Berlusconi, har 
allerede meldt hans comeback i 
italiensk politik på et program der 
vil genindføre liren som møntfod 
i Italien. 


Euroen er en humlebi 
Resultatet af kampen imellem de 
store bankers interesser, varetaget 
af Angela Merkel og de europæi- 
ske befolkninger, der ikke rigtig 
varetages af nogen andre end 
os selv, ligner i første omgang et 
nederlag til befolkningerne. 


Kampens omdrejningspunkt 
er euroen; en valuta for den tyske 
storkapital, som ECB chefen i 
en tale for nylig kaldte en hum- 
lebi. En humlebi som er så dårligt 
konstrueret, at forskerne slet ikke 
kan forstå hvorfor den kan flyve, 
men ikke desto mindre har fløjet 
i årevis. Nu skal den ”opgraderes” 
til en rigtig bi — igennem ”mere 
Europa”. 


Det betyder mere magt til tek- 
nokraterne i EU, væk fra parla- 
menternes kontrol, på bekostning 
af befolkningerne og til gavn især 
for de nordeuropæiske kapita- 
lister. 


Det er ikke populært i befolk- 
ningerne og øget modstand i form 
af flere generalstrejker, besættelse 
af centrale pladser og kæmpe 
demonstrationer har heldigvis 
også prægede billedet i store dele 
af Europa de sidste par år. Par- 
lamentarisk har utilfredsheden 
også vist sig i gode meningsmå- 
linger og valgsejre til partier der 
går mod den folkefjendske politik. 

I den forbindelse udtalte den 
italienske leder, Monti i et inter- 
view med Der Spiegel, at Europa 
vil gå i opløsning, hvis de euro- 
pæiske regeringer står til ansvar 
overfor de folkevalgte parlamen- 
ter. 


Kampråbet ”vi er alle græ- 
kere” bliver mere og mere 
relevant. 

Hver lørdag kl. 15.00 på Nytorv 
i København, tilslutter en masse 
mennesker sig konceptet ”Lørdag 
for Lighed”, der sætter fokus på 
ulighed. 


Sebastian Andersen 


”Lørdag for Lighed” har et nyt 








w 
Os 


tema hver uge, for at sætte fokus 
på hvem/hvad der bl.a. er skyld i 
ulighed. 





Til hver demonstration er der 
nogen relevante talere, som sætter 
ord på den problemstilling som 
der demonstreres imod. Alt efter 
hvilket tema "Lørdag for Lighed' 


har, lægges der en passende rute. 


De første to gange har der været 
demonstreret henholdsvis mod 
den økonomiske ”DREAM-Model” 
der anbefaler mere arbejdsløshed 
og mod de gule ”fagforeninger” 
der tillader lavere lønninger. 


Man er velkommen til at tage 
diverse skeer og grydelåg med, så 
man kan larme og gøre folk op- 
mærksomme på protesten. 


Idéen bag "Lørdag for Lighed' 
er at mobilisere så mange men- 
nesker som muligt i kampen mod 
ulighed. At vi kan stå sammen i 
kampen imod nedskæringerne og 
imod den konstante nedgradering 
af velfærdsstaten. 


Hvis du også er imod samfun- 
dets stigende ulighed, så håber jeg, 
at du vil deltage på næste lørdag 
og bidrage til oprøret. Hvis vi skal 
have en chance for at blive hørt, 
bliver vi nødt til at stå sammen og 
gå sammen i flok. 








Politiet: Få rådne æbler eller et råddent system? 


"Hvordan kan I dog være imod po- 
litiet” kunne man høre en hær af 
forargede journalister og befolkning 
spørge sig selv over sommeren. 





Henning Jensen 


Årets "agurketid” gik ud over En- 
hedslisten og særligt holdningen til 
politi og militær. Hvad der blev en 
teoretisk diskussion, primært rettet 
mod en revolutionær situation, gjor- 
de det svært for folketingspolitikere 
og hovedbestyrelse at forklare hvad 
det hele egentligt gik ud på. 


De svages beskyttere 

"Hvorfor?” kan vi på venstrefløjen, 
som ofte har set politiets ageren som 
regeringer og topmøders forlæn- 
gede arm, så spørge os selv. Svaret 
er, at fortællingen om politiet som 
beskytterne af civilisationen, bed- 
stemødre, forældreløse børn og de 
svageste i samfundet stærk. 

Denne fortælling synes at have 
spredt sig helt ind i Enhedslistens 
rækker. 

Politiet har selvfølgelig dets posi- 
tive sider. For eksempel kan de være 
med til at stoppe massemordere, 
fange voldtægtsforbrydere eller folk 
som kører for stærkt. 

Men så igen, enhver strejkende 
arbejder har set dem beskytte che- 
fens interesser, dem der har været 
i kontakt med det juridiske system 
ved, at de lyver under ed og beskyt- 
ter deres egne, voldtægtsofre mis- 
tænkeliggøres, enhver, der bor i et 
såkaldt ghettoområde, har set eller 
oplevet politiets magtmisbrug, vold 
og utrolige evne til aldrig at være der, 
når almindelige mennesker har brug 
for dem. 

Som f.eks. en flyttemand oplevede 
det under klimatopmødet i 2009, 
hvor han, grundet sit navn, blev 
forvekslet med en internationalt 


eftersøgt terrorist. Under sin an- 
holdelse blev han iklædt en hvid 
fangedragt og transporteret gennem 
byen, hvor han blev udspurgt og fik 
tildelt knubs. 


Endnu engang ledes vi til, at tro 
dette skulle skyldes nogle få udu- 
elige betjente, men statsadvokatens 
manglende vilje til at finde dem, 
viser OS at tingene måske er mere 
systematiseret end som så. 


Et mere retfærdigt politi? 
Myten om politiet som samfundets 
beskytter opretholdes af ideen om, 
at problemerne skyldes nogle få 
"rådne æbler”; betjente som har 
handlet på egen hånd. Politiet er en 
central og vigtig samfundsinstitu- 
tion, og debatten handler ofte om 
lappeløsninger som tjenestenumre 
på uniformen eller småændringer i 
klagesystemet. 

Mange af disse er helt sikkert 
skridt på vejen til et mere retfærdigt 
politi, men spørgsmålet står ved: 
er det nok? Uden en fuldstændig 
analyse af politiet i sammenhæng 
med de strukturer vores samfund er 
bygget op om, er det nemt at forfalde 
til de gamle løsninger og til tider 
legitimere politiets rolle. 

Der findes helt sikkert gode be- 
tjente, som er tiltrukket af arbejdet 
grundet dets sociale karakter og 
muligheden for at gøre noget godt 
for dem, som har det svært. Men 
det er fuldstændig irrelevant, når vi 
kigger på strukturen og den kultur, 
som politiet er styret af. 

Når ordren kommer til at angribe 
en strejke, en demonstration eller 
en gruppe unge med mørk hud, er 
man enten tvunget til at adlyde el- 
lers er ens job i fare. Det er politiets 
funktion at holde folk nede med 
magt i den hellige "offentlige ro og 
ordens navn”. 


Folkemagtsorganer 

At prøve at forstå en politisk institu- 
tion ved at analysere en enkelt be- 
tjents opførsel, er som at ville forstå 
en fabrikved at kigge på et tandhjul. 


Svaret fra den revolutionære ven- 
strefløj må være skarpere. Politiets 
rolle er ikke at beskytte dig og mig. 
Vi har ingen indflydelse på politiets 
ageren og mange af betjentene, 
kommer fra andre landsdele end 
dem de operere i, uden viden om 
de mennesker, som de skal tjene og 
beskytte. 


Diskussionerne om revolution og 
den socialisme vi gerne vil skabe, 
må tage udgangspunkt i historiske 
eksempler, og dem er der mange af. 
Af de mere spændende kan nævnes 
Zapatisterne i Mexico, som arbejder 
med en demokratisk fordeling af 
magten i samfundet, også når det 
gælder politiopgaver. 

Her arbejder man med rotations- 
principper, tilbagekaldelige man- 
dater, gennemsigtighed i beslutnin- 
gerne og så videre. Alle principper 
som er velkendte i tidligere forsøg 
på at gennemdemokratisere sam- 
fundet. Men demokrati er ikke nok. 
Hvem ejer hvad, hvor meget ejer de 
og hvem har de taget det fra, er også 
helt centrale spørgsmål, som peger 
iretning af nødvendigheden ved et 
opgør med klassesamfundet. 


Socialismen handler om at tænke 
et samfund for mennesker og ikke 
profit, og det starter med en sam- 
menkædning af delkrav og endemål. 
Også når det kommer til politiet. 

Det er svært at se, hvordan det 
skulle kunne reformeres til det 
bedre. Man må i stedet kigge på de 
mekanismer, som skaber ulighed og 
kriminelle i stedet for at føre åben 
krig imod dem. 

Krisen overskyg- 
ger klimadebat 


Det ses tydeligt, at over de seneste fem år har en ophedet 
krisedebat domineret den politiske diskurs. Men den øko- 
nomiske krise er ikke det eneste, som er ved at overophede. 
Ricard Muller, en tidligere klimaskeptiker, har fornylig 
fremført ny forskning, der beviser, at temperaturstignin- 
gerne er menneskeskabte. 





Sebastian Skjønberg Andersen 


For blot to år 
siden modtog 
Berkeley Earth 
Surface Tem- 
perature study, 
med Richard 
Mullers i spid- 
sen, en dona- 
tion på 150.000 
dollars fra olie- 
milliardærerne 
”Charles and 
David Koch” i 
håb om, at Mul- 
ler kunne modbevise, at klimaproblemerne er menneske- 
skabte. Forskningen gav dog et ganske andet svar, end det 
olie-milliarderne havde forventet. Forskningen under- 
stregede grundigt, at der er en klar sammenhæng mellem 
CO2-udslip og temperaturstigninger. 

Mullers forskning ændrer hermed klimadebattens præ- 
misser, da klimaproblemerne ikke længere er et videnska- 
beligt, men et politisk spørgsmål. Hele den energiindustri, 
som er opbygget af kul- og oliekraftværker, kan nu med 
endnu større sikkerhed stemples som ikke-bæredygtig. 
Hertil kan man så stille spørgsmålet, om dette videnska- 
belige belæg vil ændre klima-/energidiskursen? Det er der 
ikke meget, der tyder på. 

EUs CO2-kvoter, altså retten til at udlede et ton CO2, har 
gennemgået et drastisk fald i pris over en kort årrække. 
Et fald fra at koste ca. 25 euro pr. kvote i 2008, til nu at 
koste ca. 6,80 euro. Det eneste klimakommissær Connie 
Hedegaard kan gøre for at påvirke denne udvikling, uden 
at støde sammen med store erhvervsinteresser i EU, er, 
enten at forsøge at holde status quo eller få priserne til at 
stige minimalt. I begge tilfælde vil det slet ikke komme i 
nærheden af at kunne redde klimaet. 

Men klimakommissæren har lidt af en kamp foran sig, 
da Mullers eksempel viser, at kul- og olieproducenterne 
er villige til at betale klimaskeptikere for at skabe tvivl i 
klimadebatten. Disse selvskaber vil hverken støtte eller 
kigge den anden vej, hvis CO2-kvoterne stiger i pris. 





Herudover skal det også pointeres, at det ikke kun er 
EUs medlemslande, der forurener klimaet. Richard Mul- 
lers forskning peger på, at hvis Kina forsætter deres vækst 
i kul- og olieproduktion, vil CO2-udledningen have fatale 
konsekvenser for klimaet, allerede inden for 20 år. 

Det er også værd at nævne, apropos klimakatastrofer, 
at vi over en kort årrække har oplevet alt fra orkaner, 
oversvømmelser, tørker, hedebølger, skovbrande mm. 
Selv disse begivenheder har ikke givet klimadebatten nok 
slagkraft til, at der reelt er sket nogle positive forandringer. 
Hvor går grænsen for hvor mange gange, man kan sætte 
kikkerten for det blinde øje? 

Alt dette tyder på, at kapitalismen ikke har i sinde at bøje 
sig for klimaet og udrydde store dele af den miljøsvinende 
energiproduktion. Hvis energiproduktionen skal gøres 
bæredygtig ud fra markedets præmisser, så skal omform- 
ningen til bæredygtig energi kunne skabe profit, hvilket 
den endnu ikke er i stand til. Desuden vil en omformning 
til bæredygtig energi kræve et opgør med de største og 
mest magtfulde kapitalister — fx inden for kul-, olie- og 
bilindustrien. 

Det kan heller ikke være op til den enkelte forbruger, om 
man vil svine miljøet eller ej, da miljøet er et fælles anlig- 
gende, ikke et privat. Omformningen vil kræve et statsligt 
indgreb. Et indgreb som vi kræve massive investeringer, 
hvilket ingen stater har på sinde. 

Det er derfor et essentielt argument, at kampen for 
klimaet hører sammen med kampen mod kapitalisme. 


Illustration: Lasse Bo Christensen 

REFORMISMENS 


STORHED OG FALD 


Socialdemokratiet har i manges 
øjne æren for velfærdssamfundet. 
Mange har derfor svært ved at 
forstå, at de i dag står for at gen- 
nemføre borgerlig krisepolitik. 





af Jørn Andersen 


Fra den første Stauning-regering 
i 1924 og frem til 2001 (hvor Fogh 
trådte til) har Socialdemokratiet 
(SD) været i regering i 53 af de 77 
år, heraf de 50 under SD-ledelse. 


Stauning 
Allerede ved sin tiltrædelse i 1924 
gjorde Stauning det klart, at ”der 
kunne ikke blive tale om at føre 
socialistisk politik”, I stedet vil han 
»tage hensyn til alle berettigede 
interesser i samfundslivet”. 

Under krisen i 1930erne blev der 
indført vigtige sociale reformer, 
der bl.a. sikrede, at arbejdsløse 
kunne overleve under krisen. Men 
samtidig blev der grebet ind i over- 
enskomsterne (tvungen voldgift). 

Den økonomiske politik lå tæt 
op ad samtidige borgerlige rege- 
ringers politik i andre lande: Re- 
gulering af import og eksport samt 
iværksættelse af offentlig produk- 
tion til at sætte gang i økonomien 
(a la den konservative Roosevelts 
”New Deal”). 

Logikken var: Hvis det skal gå 
godt for arbejderne, må det gå godt 
for erhvervslivet. 


Velfærdsstaten 

Perioden fra 1948-73 er præget 
af et langvarigt opsving i den glo- 
bale økonomi. I Vesteuropa fører 
borgerlige og socialdemokratiske 
regeringer overordnet den samme 
politik. 

Både borgerlige og socialde- 
mokratiske regeringer udbygger 
uddannelses-sektoren (arbejdsgi- 
verne krævede mere veluddannet 
arbejdskraft), sundhedsvæsenet 
(til at reparere arbejdskraften) og 
(fra 1960erne) daginstitutionerne 
(for at få flere kvinder ud på ar- 
bejdsmarkedet) osv. 

DSF (det daværende LO) var 
aktivt med til at indføre akkord- 
systemer og andre produktivitets- 


fremmende systemer, der gjorde, 
at folk knoklede — trods den øgede 
mekanisering af arbejdet. 

Så længe det økonomiske op- 
sving varede ved, var det muligt 
både at indfri arbejdsgivernes krav 
om en veluddannet og fleksibel ar- 
bejdskraft og arbejdernes krav om 
andel i produktions-stigningen. 


Krisen 

Men opsvinget varede ikke ved. I 
1960erne begyndte økonomien at 
stagnere, ogi 1973 starter den glo- 
bale krise, vi— med op- ognedture 
— har levet under siden. 

Allerede i 1963 startede den 
såkaldte ”indkomst-politik”, som 
skulle holde lønningerne i ro. Men 
fra 1973 blev indkomst-politikken 
strammet (under Anker Jørgen- 
sen). 

Strejkende arbejdere blev truet 
med eksklusion af fagforenin- 
gen. Og da benzinchaufførerne 
strejkede i 1976, truede Anker 
Jørgensen-regeringen med at gå 
af, hvis ikke de stoppede strejken. 
LO opfordrede til at sætte politiet 
ind mod de strejkende! 


Nyliberalisme 

Det værste for SD var dog, at de- 
res krispolitik ikke virkede. Selv 
om der blev pumpet milliarder 
ud til erhvervslivet, så skabte den 
kun øget statsgæld — mens krisen 
fortsatte. 

Her starter SD's kursskifte. Hjul- 
pet af det ideologiske klima efter 
Berlin-murens fald i 1989 opgiver 
SD perspektivet om velfærds- 
forbedringer og gør ”markedet” 
til gud. 

Kursskiftet har dog stadig sam- 
me motiv som Stauning i sin tid: 
Først skal det gå godt for kapitalen, 
dernæst må vi se, om der kan falde 
lidt af til arbejderklassen. 

I krisetider betyder det, at SD 
angriber de samme forbedringer, 
som de tog æren for under opsvin- 
get. Og det har kostet dyrt. 


Nedturen 

Fra 1929 til 1966 fik SD mellem 38 

og 46 pct. af stemmerne ved alle 

valg (undtagen 1945-valget). 
Efterveerne efter Anker Jørgen- 

sens krisepolitik får SD til at falde 


fra 38 pct. i 1979 til under 30 pct. i 
1987 og 1988. 

Schlutter-regeringens sammen- 
brud bringer Nyrup tilbage med 
næsten 35 pct. ved 1994-valget. 
Nyrup snakker velfærd, men fører 
ny-liberal politik, så SD ryger igen 
under 30 pct. og Fogh kommer til 
i2001. 

Siden da er det kun gået tilbage. 
Ved de seneste 3 valg har SD fået 
under 26 pct. og ligger nu til 16-18 
pct. imeningsmålingerne. 

Er Socialdemokratiet færdige? 

SD har valgt at administrere ka- 
pitalismen i stedet for at afskaffe 
den. Det gør dem afhængige af, 
at det går godt for kapitalismen. 
Derfor gik det umiddelbart godt 
for dem under det lange opsving 
frem til 1973. 

Men nu er vi i ”den dybeste 
krise siden 30erne”, og så snart 
SD (og SE, som grundlæggende 
har samme opfattelse) kommer i 
regering, så vil vi ligesom under 
Anker og Nyrup opleve dem som 
vore modstandere. 

SD vil ikke igen komme op på 
fortidens styrke. Omvendt, så har 
de et stort bagland, især i fag- 
bureaukratiet og det statslige og 
kommunale bureaukrati, som ikke 
bare forsvinder. 

Så snart SD/SF er i opposition, 
har de igen chancen for at komme 
til kræfter. Eller andre reformisti- 
ske partier vil overtage deres plads 
(som Syriza i Grækenland eller 
Melenchon i Frankrig). 

Det ene modsvar er at vinde 
reformisternes tilhængere til selv 
at slås i stedet for at stole på deres 
valgte repræsentanter. Det andet 
er at vinde folk til revolutionær 
politik og organisation. 


Illustration: Lasse Bo Christensen 


Reformismens 
rødder 


I de længste perioder i historien er revolutionære socialister 
et mindretal i arbejderklassen. Kun i skærpede klassekamp- 
sperioder, hvor revolutionen bliver en konkret mulighed, kan 
revolutionære vinde et politisk flertal i arbejderklassen for 
revolution og socialisme. 








af Jesper Juul Mikkelsen 


Den reformistiske politiks grundsten 
Den reformistiske politik har nogle tydelige kendetegn, så lad 
os starte med at gennemgå disse: 


1. Forhandling frem for oprør — man opfatter, at man forhandler 
på vegne af en passive vælgere, i bedste fald (i en venstrere- 
formistisk optik) ses medlemmerne som nogen der kan være 
med til lægge et pres så forhandlingerne går bedre, men fokus 
er forhandling. 


2. Den ufarlige arena - man flytter politikken ind på et fjendtligt 
område, parlamentet og de bonede gulve, frem for at fokusere 
på der, hvor vi er magtfulde; vores kollektive handlen og opbyg- 
ningen fra neden på arbejdspladserne, er fokus på at få valgt 
bestemte individer ind i det parlamentariske cirkus. 


3. Staten opfattes som neutral - man opfatter staten som et 
neutralt organ. 

I stedet for at se på statens klassekaraktér, opfatter reformister 
staten som det vigtigste redskab til at skabe resultater med. 
De ønsker en velfungerende stat. Herunder en stat med alle 
de magtmidler der er skabt for at opretholde systemet; politi, 
militær, domstole og arbejdsretten. 


Reformismens rødder 

Reformismen er den dominerende ideologi og politiske stra- 
tegi i arbejderklassen, og udspringer af arbejderklassens egen 
organisering. Lad os derfor se lidt nærmere på fagforeningerne. 


Da fagforeningerne i den vestlige verden blev anerkendt af 
arbejdsgiverne og den borgerlige stat i sidste århundrede, skete 
det på den baggrund at borgerskabet erkendte, at den organise- 
rede arbejderklasse var for stærk til at man kunne knække deres 
organisationer. Samtidig oplevede arbejderne, at arbejderbe- 
vægelsen og fagforeningerne ikke kunne knække kapitalismen. 
Der blev indgået et klassekompromis og fagforeningerne blev 
anerkendt som forhandlingspart. 


Fagbureaukratiet - reformismens materielle baggrund 

Hermed blev fagforeningerne masseorganisationer og sam- 
tidig ændrede fagforeningerne sig fra kamporganisationer - til 
institutionaliserede forhandlingsorganisationer, anerkendt af 
staten og arbejdsgiverne. 

Et lag af professionelle, frikøbte forhandlere voksede frem, 
nemlig fagbureaukratiet. 

Dette betalte forhandlerlag har et andet liv, end dem de re- 
præsenterer. De oplever ikke disciplineringen og konflikterne 
med chefen. De oplever ikke det samme farlige og beskidte 
arbejde. De oplever ikke sammenholdet med kollegaerne, og 
de får ofte langt højere løn end dem de repræsenterer. 

Dette lag af bureaukrater er et fast element af den anerkendte 
fagbevægelse. Deres opgave er at finde et kompromis imellem 
arbejdere og arbejdsgivere. Deres interesse er kompromisset, 
forhandlingen med arbejdsgiveren og i sidste ende opret- 
holdelse af klassesamfundet, for uden klassesamfund ingen 
forhandling og dermed intet fagbureaukrati. 

Derfor er dette lag af bureaukrater i udgangspunktet et kon- 
servativt lag i arbejderklassen, som arbejder for ro på gulvet, 
er mistænksomme overfor militante arbejdere og som for alt 
i verden ikke ønsker at miste kontrollen over arbejderne og 
deres organisationer. 


Fagbureaukraternes job og materielle grundlag er at for- 
handle mellem arbejdere og arbejdsgivere inden for rammen af 
kapitalismen og den borgerlige stat. Derfor er fagbureaukratiet 
at opfatte som det materielle og sociale grundlag for reformis- 
men som ideologi og politisk strategi. Reformisme som ideologi 
er altså det politiske udtryk for klassesamarbejdet. 


Socialistisk Arbejderavis 

Med det seneste hav af reformer 
og ved sammenbruddet af Tre- 
partsforhandlingerne er det blevet 
tydeligt, at vreden over regeringen 
er stor. 





Hans Erik Madsen 


Tusind kroner spørgsmålet er: 
Hvordan kan venstrefløjen skub- 
be på og udvikle den utilfredshed 
og vrede, der helt tydeligt findes 
bredt i arbejderklassen? 

Enhedslistens ud- 







- EN SOLIDARISK 
FORDELING AF ARBEJDET 


modtagere, flexjobbere og nogle 
førtidspensionister står i. 
Reformforslaget om en solida- 
risk fordeling af arbejdet rum- 
mer samtidig muligheden for at 
rejse en antikapitalistisk kritik af 
nyliberalismen, og formulere et 
antikapitalistisk alternativ, som 
både er konkret og systemkritisk. 


En retning for utilfredsheden 
Utilfredsheden ulmer — men den 
mangler en samlet og samlende 

retning politisk og ideolo- 
gisk. 


mærkede forslag om mles Venstrefløjens 
en forlængelse af Dal god idé opgave må være 
dagpengeperio- ØSEL saksere ter rt Slve utilfreds” 
den, kritikken af i å Å heden politiske 
skatteforligetog AAVUSKUS ER ETSESE IIS ben at gå på, 


det nye forslag 
til en fleksjob- 
reform og kam- 
pagneparole om 
regeringen tilba- 
ge på sporet” kan 
illustrere min pointe. 
For en forlænget dag- 

pengeperiode har den klare be- 
grænsning, at det i alt for ringe 
grad overskrider en defensiv 
dagsorden, og i al for ringe grad 
peger mod en forening af hele 
arbejderklassen i en fælles kamp 
mod den nyliberale krisepolitik. 


Et offensivt krav 

Hvorfor ikke sætte et offensivt 
krav om en solidarisk fordeling af 
arbejdet i centrum? Er den største 
frygt for dem i arbejde ikke, at de 
kan miste jobbet, og det største 
håb for de arbejdsløse at få et job? 

Et sådan reformforslag kan i 
hvert fald på papiret — og for- 
håbentlig i praksis - langt bedre 
involvere hele arbejderklassen, 
og takle de forskelle og splittelser 
som findes? 

Det omhandler i hvert fald den 
virkelighed som arbejdende og 
arbejdsløse, unge som ældre, 
nyuddannede, kontanthjælps- 


blandt dem som vil få 
gavn af den og som 
kan realisere den 





som kan om- 
sættes i akti- 
vitet og øget 
selvtillid. 
Og det er her, 
at Enhedslistens 
planlagte kampag- 
ne, høringer, møder, og 
begyndende diskussioner om 
protester kommer ind. 

I den kampagne skal det anti- 
kapitalistiske banner rejses! Og 
det giver et offensivt krav om en 
solidarisk fordeling af arbejdet, 
som alternativ til de to nyliberale 
blokkes politik, et fantastisk godt 
udgangspunkt for. 

Kravet er et frontalangreb på 
hele fundamentet og ideologien 
bag den nyliberale politik, hvor: 


t De rige skal blive rigere, ellers 
gider de ikke arbejde og investere. 


t De fattige kun gider arbejde, 
hvis de bliver fattigere og fat- 
tigere. 


e Velfærdsstaten skal beskæres, 
og lønningerne skal trykkes - el- 
lers kan der ikke skabes nye job. 


Vækst, vækst og mere vækst er 
en nødvendighed. 


Hvad var skraldemandsmodellen? 


Ud af 150 skraldemænd i Århus deltog 100 i 
ordningen, der varede fra 1994-1995. De tog 
en arbejdsløs kollega ind på en skraldevogn. 


Tre faste mand holdt fri på skift og gik på 
understøttelse hver fjerde uge, således at der 
var plads til den arbejdsløse. 


26 arbejdsløse blev på den måde ansat mid- 
lertidigt i et år. 


For de faste skraldemænd betød ordningen, at 
de netto gik ned i løn med 10-12.000 kr. 


Alt sammen ud fra samme 
logik: systemet bryder sammen, 
hvis der ikke er råd til, at de rige 
blive rigere. Markedskræfternes 
fremstilles som en naturlov, der 
ikke kan pilles ved. 

Vi skal skære det ud i pap, atden 
nyliberale vej er de riges vej — og 
en smadring af generationers 
kamp for mere lighed, solidaritet 
og velfærd. 


På kanten imellem det ønsk- 
værdige og realistiske 
Det vil være en politik som tager 
afsæt i hvad det store flertal øn- 
sker — men endnu ikke tror på er 
realistisk. 

Vived med ret stor sikkerhed, at 


e det store flertal af arbejdere 
ikke ønsker at arbejde mere. Fx 
afviser et klart flertal ifølge bl.a. 
Rambøll den nye skattereforms 
tese om, at de vil arbejde mere, 
hvis de tjener mere. 


e mange ønsker at arbejde 
mindre, og et stort antal af disse 
er især kvinder i småbørnsfami- 
lier — især indenfor det offentlige 
område. (Ny undersøgelse 
fra Aarhus Universitet) 


e mange — især 
arbejdere på 
mellem og høj- 
indkomster - 
ikke primært 
ønsker at øge 
deres realind- 
komst 


e mange - især 
de lavtlønnede, de 
arbejdsløse og andre på 
overførelsesindkomster — reelt 
ønsker et reallønsløft, frem for et 
konstant fald, som tilfældet har 
været i de seneste år. 


Det er derfor oplagt at styrke 
den jobrotation, som i dag kun 
findes i begrænset omfang. Be- 
gynder regeringen først at tænke 
i jobdeling, er der endnu flere 
muligheder. 


Skraldemandsmodellen 

Nogle vil måske erindre, at de 
aarhusianske skraldemænd i 
1990'erne udviste ægte og ufor- 
falsket solidaritet med deres 
fyringstruede kolleger, og lagde 
navn til skraldemandsmodellen. 


Skraldemandsmodellen bleven 
kæmpe succes blandt ansatte og 
arbejdsløse. Og den havde folkelig 
opbakning. Greens Analysein- 
stitut spurgte i en opinionsun- 
dersøgelse umiddelbart efter, at 









Der er 
mange grunde 
til at den herskende 
klasse vil bekæmpe et 
reformforslag om en 
solidarisk fordeling 
af arbejdet 


modellen blev lanceret om: 'Er 
De parat til at dele Deres arbejde 
med andre?" 71 procent sagde ja, 
24 procent nej. 

I undersøgelse fra 1994 af pro- 
fessor Jørgen Goul Andersen, der 
bl.a. undersøgte holdningen til 
forskellige arbejdsløshedsstrate- 
gier viste det sig, at ”Det eneste 
forslag vælgerne virkelig har 
tiltro til, er skraldemandsmodel- 
len. Det er iøjnefaldende, at det 
eneste forslag til bekæmpelse 
af ledigheden, der kommer fra 
folket, og det eneste, som stort 
set al økonomisk ekspertise er 
enig om at afvise, samtidig er det 
eneste forslag vælgerne i 
almindelighed har stor 
tiltro til.” 


Forhadt i top- 
pen 
Der er mange 
grunde til at den 
herskende klasse 
vil bekæmpe et 
reformforslag om 
en solidarisk forde- 
ling af arbejdet - for 
slet ikke at snakke om en 
bevægelse bag sådan et krav. 
Hør blot et par eksempler 
på, hvad de sagde om 
skraldemandsmo- 
dellen. 
Arbejdsgiver- 
foreningen var 
meget åben- 
mundede med 
deres argumen- 
ter mod skral- 
demandsmodel- 
len: "Vi er nødt til 
at have en relativ 
høj arbejdsløshed for 
at undgå, vi får et lønpres. 
… Høj arbejdsløshed garanterer 
konkurrenceevnen. (Niels L. 
Thygesen, formand for Dansk 
Arbejdsgiverforening i Børsen 24. 
november 1994.) 
Ja, så kyniske er folk i toppen. 
De har deres på det tørre! 


Et kynisk system 
Skraldemandsmodellen udstil- 
lede på en enkel måde, at det 
samfund vi lever i, er skingrende 
skørt indrettet! På en lignende 
måde vil et forslag om solidarisk 
fordeling i vores krisetid, udstille 
samfundets kynisme. 

Det er nemlig svært at forstå, 
at nogle skal arbejde meget og 
andre slet ikke, og at det skulle 
være et problem, hvis ledigheden 
forsvinder. 

For at stoppe det nyliberale ma- 
reridt, som flere og flere oplever 
herhjemme, er det ikke nok — er 
det slet ikke godt nok — at få en 
lidt mindre asocial skattepolitik, 











Venstre- 
fløjens opgave 
eks INSEE NNE 
utilfredsheden poli- 
tiske ben at gå på 

en lidt bedre fleksjob reform, en 
lidt længere dagpengeperiode. 


Så skal der mere til, nemlig et 
krav om job til alle, som alle kan 
identificeres sig med, og forbinde 
med et bedre liv. 

Skraldemandsmodellen blev 
aldrig til mere end en solidarisk 
håndsrækning fra en arbejder- 
gruppe til en gruppe arbejdsløse 
om at dele arbejdet. 

Hverken venstrefløjen eller dele 
af fagbevægelsen tog for alvor 
modellen til sig, og forsøgte at 
rejse en kampagne bag kravet 

om en solidarisk fordeling af 
arbejdet. 

Den vigtige lære 
af i dag er, at 
skraldemands- 
modellen på 
en enkelt 
måde udstil- 
lede, at der 
er vilje til at 
gennemføre 
solidariske 
løsninger mel- 
lem arbejdende og 
arbejdsløse på gulvet, 
og de virker modsat alle de 
umulige beskæftigelsesfremmen- 
de foranstaltninger, der dengang 
og frem til i dag, er iværksat fra 
skiftende regeringers side. 

Og netop det, at en solidarisk 
fordeling af arbejdet er en enkel, 
en solidarisk og en nærværende 
løsning, som kan diskuteres kon- 
kret på hver enkelt arbejdsplads 
gør, at den har mulighed for at 
involvere og vinde opbakning. 


Fra ide til handling 

Politik er det muliges kunst. Om 
en 'solidarisk fordeling af arbej- 
det' kan bruges som etredskab til 
at trænge den nyliberale politik i 
defensiven, og fremme en solida- 
risk velfærdspolitik for det store 
flertal, kan kun testes i praksis. 
Ved at rejse diskussion i det of- 
fentlige rum — fra folketingets 
talerstol, imedierne og på landets 
arbejdspladser og uddannelses- 
steder. 

En god idé er kun en god idé, 
hvis den kan 'sælges” blandt dem 
som vil få gavn af den og som 
kan realisere den, nemlig arbej- 
dere, studerende og andet godt- 
folk, som er det kit, der holder 
samfund i gang, og skaber dets 
værdier. Bl 


SUE LISE GATE ES 


SS DN 0 





Nr. 322, 17. august 2012 





VI VIL HAVE DEN 
PÆDAGOGISKE FAGLIG- 
HED TILBAGE PÅ SPORET 


Socialistisk Arbejderavis 
satte Sanimir Sekulic, der 
går på Pædagoguddannelsen 
i Ikast, 2. semester, og som 
er hovedbestyrelsessupple- 
ant i Pædagogstuderendes 
Landssammenslutning (PLS), 
i stævne til en snak om det 
studiepolitiske arbejde. 














af Pauli Pedersen 


Hvorfor er du organiseret i PLS? 
Fordi jeg gerne vil have indflydelse på min ud- 
dannelse, det er os som studerende, der ved, 
hvad det betyder, når man rammes af besparel- 
ser og seminarerne prioriterer midler til reklame 
frem for undervisningstimer. Som organiseret 
skaber man en stærkere platform til at påvirke 
politikerne og bestyrelserne, der har indflydelse 
på uddannelsen. 

Det er den stærkeste måde hvorpå, jeg kan 
påvirke en pædagogisk diskurs der pt. bliver 
mere og mere markedsgjort. 


Hvordan kan du se krisen påvirker dig som 
studerende og som kommende pædagog? 

Krisen har jo bidraget til at, det system der i 
forvejen sætter skel imellem almindelige men- 
nesker, udstøder og marginalisere endnu flere. 
Det er beklageligt at konstatere og i Ikast-Brande 
kommune har modsvaret fra politisk hold, været 
at vedtage en inklusions-politik. 

Intentionerne bag er gode, men i virkelighe- 
den dækker det over de besparelser, kommu- 
nerne hvert år bliver tvunget til at gennemføre. 
Vi lever altså under et system der skaber mod- 
sætninger og eksklusion. 

Der er ikke en pædagogisk praksis, der fjerner 
disse grundlæggende modsætningsforhold. Vi 
kan som pædagogstuderende og pædagoger 
bidrage til, at vii højere grad værdsætter mang- 
foldighed, men inklusion kommer alene af et 
opgør med det system, der skaber eksklusion og 
indskrænker vores normalitetsbegreb. 


Hvad mener du PLS' vigtigste opgaver er det 
kommende studieår, lokalt såvel som nationalt? 

Altså i Ikast er der netop oprettet en lokalaf- 
deling. Derfor bliver det vigtigt, at få skabt noget 
synlighed og få skabt en bevidsthed hos de stu- 
derende om, hvorfor de skal organisere sig, og 
dermed forhåbentligt blive aktive i PLS' arbejde. 

Nationalt bliver det igennem modstand mod 
akademisering og markedsgjort pædagogik, 
at få sat dagsordenen og få den pædagogiske 
faglighed tilbage på sporet. 

Dette gør vi kun, hvis vi formår at synliggøre 
og forhåbentlig skabe resultater i forhold til flere 
undervisningstimer på uddannelsesstederne. 

Det pædagogiske felt handler om mellem- 
menneskelige relationer, og det er kun igennem 
relations-båret undervisning, vi får udfordret og 
diskuteret, hvad dette så fordrer af den kompe- 
tente pædagog. 

Hvilke kommende arrangementer er der i PLS? 

Lokalt kører vi i september sociale arrange- 
menter for at blive synlige, og så arbejder vi på i 
efteråret, at få arrangeret et møde eller seminar 
omkring krisen i Sydeuropa, for at anskuelig- 
gøre blandt andet EU's rolle og forsøge at få et 
internationalt perspektiv på den krise der også 
rammer i Danmark, dog under indtil nu mere 
afdæmpede forhold. 

Det er jo fint, at vii PLS demonstrerer mod 
regeringen i Danmark på grund af nedskærin- 
ger og underprioritering af uddannelse, men 
måske vi i virkeligheden skulle have haft fokus 
på og demonstreret mod en finanspagt også, der 
diktere angreb på den offentlige sektor, uagtet 
hvilken regering vi har ål 

Krisen har fået praktikplads- 
manglen til at eksplodere. Det 
betyder at flere og flere elever 
på erhvervsskolerne ikke kan 
færdiggøre deres uddannelse. 
Socialistisk Arbejderavis har in- 
terviewet Morten Ryom, næst- 
formand i Erhvervsskolernes 
Elev-Organisation (EEO). 





Christine Kyndi Bergen 


Hvis man ikke kan få en 
praktikplads i en virksomhed 
er der på nogle uddannelser 
mulighed for at få skoleprak- 
tik så man i det mindste kan 
komme videre med sin ud- 
dannelse. 


Lige nu mangler 10.000 
elever praktikplads i en virk- 
somhed, ud af dem har 5.500 
ikke kunne få skolepraktik. 


EEO har før lavet flere 
kampagner, bl.a. oplysnings- 
kampagner om praktikplads- 
manglen. 

Men som Morten Ryom 
påpeger, så er det svært at lave 
noget som elev-organisation, 
uden støtte fra andre. Proble- 

met er, at elev-organisationer 
ikke på samme måde som fag- 
foreninger, har nogen magt 
at sætte bag sine kampagner. 


Skolepraktikordningen 
Selvom skolepraktikken kan 
hjælpe elever til at komme 
videre med deres uddan- 
nelse, er der også problemer 
i ordningen. 

”Nogle steder er der så 
mange i skolepraktik — fx 75 
malerelever pr. mester — at 
kvaliteten af det arbejde man 
laver bliver forringet. Det gør 
uddannelsen dårligere og gør 
det sværere at finde arbejde 
bagefter” siger Morten Ryom. 


Skolepraktiklønnen der i 
forvejen er lav, blev slagtet af 
VKO-regeringen i genopret- 
ningspakken fra 2010. Prak- 
tiklønnen til hjemboende 
elever over 18 blev sænket 
med 46% til ca. 20 kr. i timen. 
Ettiltag som den nye regering 
dog har rullet tilbage. 


EEO kæmper for, at elever 
under 18, som er i skoleprak- 
tik, skal have ligeså megeti løn 
som deres med-elever over 18 

år ”der bliver ikke gjort forskel 
på det arbejde man skal lave 
i skolepraktikordningen, når 
man er under eller over 18 år, 
derfor synes vi heller ikke der 
skal være forskel på lønnen” 
siger Morten Ryom. 


Ny regering - ny politik? 

I den nye regerings rege- 
ringsgrundlag var der lagt op 
til at sikre praktikpladser til 
alle. Det var en af de ting der 
skulle diskuteres i trepartsfor- 
handlingerne ”Vi havde store 
forventninger til trepartsfor- 
handlingerne. De blev ikke 
til noget” siger Morten Ryom 
og tilføjer ”men vi regner 
stadig med, at regeringen vil 
overholde hvad den lovede i 
sit regeringsgrundlag, og vi 
har en god dialog med under- 
visningsministeren Christine 
Antorini”. 


”Nogle af de forslag vi har 
fremført, har Enhedslisten 
fremsat som lovforslag. Det 
gælder bl.a. forslaget om at 
fjerne karensperioden” (den 
periode på to måneder der 
skal gå fra man afslutter sit 
grundforløb, til man kan be- 


10.000 elever mangler en praktikplads på en 
virksomhed. Af dem har 5.500 ikke fået skole- 
praktik og kan derfor ikke komme videre med 
deres uddannelse. 


Tal fra Arbejderbevægelsens Erhvervsråd (AE) 
viser, at der er i februar 2012 var 3,3 ansøgere 


pr. praktikplads virksomhederne opslog. 


Endnu sværere bliver det at finde praktikplads, 
hvis ens familie ikke stammer fra Danmark: 


ÅAE's beregninger viser, at det er mere end 


dobbelt så svært at finde en praktikplads for 
indvandrere og deres efterkommere! 

MANGEL PÅ PRAKTIKPLADSER 


gynde i skolepraktik). 


Vil ikke tie stille 

I EEO regner man med re- 
geringen gennemfører flere 
forbedringer for eleverne og 
de praktikpladssøgende. 


”Vi forventer, at regeringen 
holder sine løfter fra rege- 
ringsgrundlaget. Hvis ikke 
den gør det, så vil vi prote- 
stere. Hvilke kampagner osv. 
vi vil starte, bliver aftalt på et 
stormøde, hvis den situation 
kommer. Men vi vil helt sik- 
kert protestere.” 


Morten Ryom opfordrer alle 
der starter på en erhvervsud- 
dannelse til at blive aktive på 
deres uddannelse og i EEO. 
Hvis man starter på skole- 
praktik, opfordrer han til at 
gå ind ikampen for bedre for- 
hold for skolepraktikeleverne. 
Han opfordrer elever der ikke 
kan finde praktikplads til at 
opsøge deres lokale fagfor- 
ening. 


Se mere om EEO på 
www.eeo.dk 





WE WILL NOT BE QUIET 


- STONEWALL WAS 


I år var det 40 år siden Englands 
første Pride march blev afholdt. 
Dengang var det arrangeret af de 
radikale ”Gay Liberation Front”, 
og kom i kølvandet på Stonewall- 
oprøret i New York. Siden da 
er Pride blevet mainstream, og 
enhver virksomhed, med respekt 
for sig selv, står sammen med 
det officielle England i kø for 
at vise, hvor ”homo-venlige” de 
er. Men skåltalerne og de flotte 
reklamer hænger ikke sammen 
med virkeligheden. Socialistisk 
Arbejderavis var med til World 
Pride i London. 





af Anne Å Lange 


We're here - We're queer - 
We're not going shopping! 
Omkring en million mennesker 
var i år samlet til World Pride 
i London. Gennem Londons 
centrum snoede sig et langt 
optog af sambaorkestre, drag- 
queens, glade sømænd, fagfor- 
eninger og et march-orkester, 
der havde skiftet de sædvanlige 
noder ud med diskonumre som 
”I will survive”. 

Langs ruten delte Easy-Jet 
rabatkuponer ud. På endestatio- 
nen, ved Trafalger Square, kunne 
Pride have gjort OL til skamme 
med mængden af reklamer og 
virksomhedslogoer. Smirnoff 
uddelte solbriller med firmaets 
logo, der proklamerede, at de 
var ”proud to be here”. Ligesom 
Copenhagen Pride, er store 
dele af World Pride i London 
finansieret af virksomheds- 
sponsorater, og det er pludselig 
en god forretning at være proud. 
Men sponsoraterne har nogle 
konsekvenser. 


Velgørenhedsboder og boder 
med information til, for og om 
LGBT-folk og deres rettighe- 
der, måtte i år vige pladsen for 
virksomhedsboder, der havde 
råd til at betale mere for de ef- 
tertragtede pladser på Trafalgar 
Square. Men store dele af årets 
Pride viste, med kampråb og 
skilte, sin utilfredshed med, at 
store virksomheder bruger kam- 
pen for seksuel frigørelse i deres 
jagt på profit. En samlet blok 
af lærere og studerende havde 
faste kampråb som ”We're here 
— We're queer — We're not going 
shopping!” 


Put the protest back in 
pride - Pride not profit! 
Diskussionen om kom- 
mercialiseringen af Pride 
kender vi også fra Dan- 
mark. I de seneste år 
har Rådhuspladsen 
været lige så præget 
af Microsoft-logo- 
er, som af regnbue- 
flag. Kritiske røster 
har rejst bekym- 
ring om denne ud- 
vikling og hykleriet 
om virksomheder- 
nes deltagelse i kam- 
pen for homoseksuel- 
les rettigheder, er da også 
til at tage og føle på. 

Med krisen som undskyld- 
ning, trak mange sponsorer 
deres støtte til World Pride i 
sidste øjeblik, og efterlod ar- 
rangørerne med £60.000 færre 
end beregnet. 

Dette brugte Londons borg- 
mester, Boris Johnson, og Me- 
tropolitan Police som forklaring 
på to hårde angreb mod Pride 
bare en uge inden marchen. For 


To EQuA ber 


ki £ MARRIAG IRENE 
se 





det første blev vogne i år for- 
budt. Dette på trods af at mange 
allerede havde betalt for vogne. 
Desuden blev starttidspunktet 
rykket tilbage fra kl. 13.00 til kl. 
11.00, hvilket besværliggjorde 
deltagelsen for folk fra andre 
dele af landet. 

Dette har fået flere til at kon- 
kludere at Pride igen må handle 
om kampen for frigørelse og 
ikke kun fest og farver. 


No ifs - no buts 

- no to Tory cuts! 
På samme måde er David Ca- 
merons, og den konserva- 
tive 


regerings, 















Kampen for 
seksuel og per- 
sonlig frigørelse for 
alle er en kamp, der 
kan vindes, hvis vi 


este ET 


forsøg på at sælge 
sig som LGBT'ernes ven noget 
af en farce. Regeringens ned- 
skæringer rammer nemlig også 
skævt for seksuelle minoriteter. 

Sundhedsorganisationer, 
med fokus på f.eks. seksual- 
vejledning og rådgivning til 
transpersoner, har fået skåret 


deres tilskud med 43%, og de 
generelle nedskæringer i den 
offentlige sektor, især på sund- 
hedsområdet, har stor effekt på 
LGBT-folk, da HIV-klinikker og 
telefonrådgivning tvinges til at 
lukke. 

Derfor så man også, især 
blandt fagforeningsfolk, skilte 
med budskaber om ”I've never 
kissed a Tory” og ”Cameron is 
not our friend”, mens lærerne 
råbte ”No ifs — no buts — no to 
Tory cuts!” 


Gør Pride til en kampdag 
Diskussionen om kommerciali- 
seringen af Pride, eller om dens 
politiske indhold, handler altså 
både om at undgå at gøre sig 
sårbar overfor virksomheders 
profitjagt, men mest om, 
hvem der skal bestemme 
hvor kampen for seksuel 
frigørelse står. Stod det til 
David Cameron og hans 
lige, er kampen faktisk 

slut i vesten, og vi kan 

få lov til at holde en fest 

engang om året, hvor 

alle kan se, hvor outre- 
rede LGBT-folk er, hvor 
frisindede de borgerlige 
er og hvor billigt man kan 
flyve til Paris med Easy-Jet. 
Stod det til mig, skulle vi 
minde hinanden om, at Pride 
startede som et oprør. Stolthe- 
den kom først, da Stonewall slog 
tilbage og kæmpede for retten 
til at være den man er. De kæm- 
pede imod nedskæringerne på 
vores velfærd, som også gør det 
sværere at være den man er. 
Kampen for seksuel og personlig 
frigørelse for alle er en kamp, der 
kan vindes, hvis vi tør at slås ll 

Natten den 27. juni, 1969 var epokegørende for LGBT-bevægelsen; det var sidste gang 
at politiet i New York City kunne regne med at gennemføre en razzia mod bøssebarer 
uden at gæsterne satte sig til modværge. 

Den nat traf gæsterne på The Stonewall Inn et valg om, at skrotte den ydmygen- 
de offer-rolle og markere med militant maner, at nok er nok! 

Styrkeforholdet blev vendt, og det endte med at razzia-patruljen så sig nødsaget 
til, at barrikadere sig inde på The Stonewall Inn for at beskytte sig mod årtiers 
indestængt vrede mod politiundertrykkelse. 


Gadeoptøjerne trak ud i hele tre døgn efterfølgende, og inden de blev slået ned 
af ordensmagten havde over 2000 LBGT-folk modigt kæmpet for frigørelse fra den 
absurde undertrykkelse som USA's daværende seksual-politik underlagde dem. 

Af Stonewall oprøret opstod GLF - Gay Liberation Front, hvis pendant i Danmark 
tilsvarende hed Bøssernes Befrielsesfront. hl 

er 


mM 


Der er ikke meget debat om det 
faktum, at Danmark siden 2001 
har været krigsførende nation og 
deltaget i 3 mislykkede krigseven- 
tyr i Afghanistan, Irak og Libyen. 





Lene Junker 


Danmark har bidraget til at 
ødelægge disse lande, dræbe 
hundredtusinder civile og sendt 
millioner på flugt - blot for at 
kunne hjælpe nye undertryk- 
kende og korrupte, men mere 
samarbejdsvillige ledere til mag- 
ten i Afghanistan, Irak og Libyen. 

På den årlige Flagdag den 5. 

september bruges danske solda- 
ter under massiv mediedækning 
til at skabe den sympati for kri- 
gene, som de ansvarlige politikere 
ikke kan skabe ved at tale om kri- 
gene i sig selv. Krigene retfærdig- 
gøres, så tabene giver mening og 
ikke er forgæves. 

Flagdagen er et udtryk for den 
militarisering af samfundet, som 
mere end 10 års krigsdeltagelse 
har medført. Indtil 1.1.12 har 45 
ansatte i Forsvarets Medie Center 
brugt omkring 30 mio. kr. årligt på 
”formidle” budskabet om de gode 
og nødvendige krige. 

På Flagdagen omtales den mili- 


pist nm 


taristiske udenrigspolitik som en 
humanitær intervention, som kan 
bringe Danmark ud i nye krige. 

På flagdagen vil alle partier fra 
DF til SF bekræfte det forsvars- 
forlig, som årligt beslaglægger 25 
mia. skattekroner. 

Vi kan i stedet gøre Flagdagen 
til en dag, hvor krigsmodstan- 
den synliggøres gennem møder, 
kulturelle aktiviteter, aktioner, 
uddeling af flyers mv. og diskutere 
Afghanistankrigen og dens men- 
neskelige omkostninger. Pege på 
at nedrustning og global retfær- 
dighed er alternativer til krig, og 
at skattekronerne kunne bruges 


vær 


old 10 fra Afghanistan (feb. 2011 Fåto: Mette Krame 


bulk 


meget bedre på jobs og velfærd. 


Vi skal sige 

e Nej til Krig — husk alle krigens 
ofre 

e Støt vore soldater — træk dem 
hjem 

et Giv freden en chance — træk 
tropperne hjem fra Afghanistan. 

e Afghanerne er ikke vores fjender 
-mød dem med respekt — lad dem 
bestemme selv. 

e Nedrustning og fred — brug pen- 
gene på jobs og velfærd 

e Stop dansk våbenproduktion 


Nej Til Krig har inviteret ”alle 


—æ 





gode kræfter” til at gøre Flag- 
dagen til en Fredsdag. Der har 
været afholdt og skal afholdes 
en række oplysnings og planlæg- 
ningsmøder. 

På nuværende tidspunkt ved 
vi, der vil blive aktioner/hap- 
penings/uddeling af flyer flere 
steder i København, i Odense, 
Randers og Århus. 

Den videre organisering sker 
på Facebook eventen: ”Vi vil gøre 
Flagdagen til en Fredsdag den 5. 
september”. Der vil man kunne 
følge med i, hvad der sker hvor, 
og man vil kunne dele hinandens 
ideer og materiale 








Egypten: 


Revolutionen, Broderskabet og militærrådet 


Kampen om udformningen af det 
egyptiske samfunds fremtid er 
langt fra slut. De revolutionære 
kræfter har endnu ikke sejret, 
men er også langt fra blevet 
besejret. 





af Dennis Petersen 


De4 væsentligste aktører, som 
i høj grad overlapper hinanden, 
er henholdsvis arbejderklassen, 
den revolutionære bevægelse 
(og herunder venstrefløjen), Det 
Muslimske Broderskab (MB) og 
det gamle regime, repræsente- 
ret ved Det øverste Militærråd 
(SCAF). De fire aktørers aktuelle 
positioner vil her bliver skitseret. 


Den revolutionære bevæ- 
gelse 

Den revolutionære bevægelse 
bliver stadigt stærkere organi- 
seret og vokser i antal. Især ven- 
strefløjen i bevægelsen har gen- 
nem hele revolutionen spillet et 
vigtigt rolle mht. både opbygning 
af fagbevægelsen, organisering 
og støtte til strejker, opbygning 
af venstrerevolutionære samar- 
bejder der kan stille op til valg og 
ikke mindst pladsbesættelserne 
iisær Cairo, Alexandria og Suez. 


Men det er en ganske ung 
bevægelse, som grundet massiv 
repression fra regimets side har 
haft meget svære vilkår under 


Mubarak og som stadig presses 
hårdt af det regerende militær- 
råd. 

Af svagheder kan nævnes: 
mangel på et reelt lederskab, en 
samlet organisation og kun be- 
grænset succes med at opbygge 
enhedsfronter. 


Desuden er både liberale og 
venstreorienterede dele af den 
revolutionære bevægelse hæm- 
met af en stor islam-forskræk- 
kelse, der forhindre dem i at have 
et taktisk fornuftigt samarbejde 
med de islamiske bevægelser, 
herunder det Muslimske Bro- 
derskab. 


Det Muslismske Broderskab 
Det Muslimske Broderskab er 
den største massebevægelse i 
Egypten og har den stærkeste 
og ældste organisation. De vandt 
det første parlamentsvalg efter 
Mubaraks fald, og deres kandi- 
dat, Mursi, vandt desuden præsi- 
dentvalget over SCAFs kandidat 
efter et større drama. 

Denne parlamentariske suc- 
ces, har dog udstillet og forværret 
de interne modsætninger i MB 
og har accelereret den svæk- 
kelse af bevægelsen, der har har 
stået på lige siden demokrati-, 
freds- og arbejderbevægelserne 
begyndte at røre på sig for ca. 10 
år siden. 

MBs lederskabet består pri- 


mært at rige forretningsmænd, 
virksomheds- og godsejere. 
Denne del af bevægelsen har de 
samme klassemæssige interesser 
som SCAF (om end de to grupper 
konkurrerer indbyrdes). 


Basen i bevægelsen, som ud- 
gør det helt store flertal, er deri- 
mod arbejdere, fattige bønner og 
landarbejdere. Deres forståelse 
af bevægelsen er, at den med ud- 
gangspunkt i Islam, skal kæmpe 
for at forbedre forholdende for 
under- og middelklassen. Det 
betyder, at toppen og bundens 
tilgang til de revolutionære akti- 
viteter i mange tilfælde er direkte 
modstridende. 


Det muslimske broderskabs 
parlamentariske succes, stiller 
toppen til ansvar for deres løfter 
om forbedrede sociale forhold. 
Dette ansvar hverken kan eller 
vil toppen leve op til. Derfor er 
det vigtigt, at den revolutionære 
bevægelse og venstrefløjen taler 
med det muslimske broderskabs 
menige medlemmer og deltager i 
de kampe og protester som de er 
en del af. Denne strategi forsøger 
de Revolutionære Socialister i 
Egypten at udfylde. 


SCAF: 

Det øverste militære råd repræ- 
senterer Egyptens magthavere de 
seneste 60 år. Militæret ejer og 


kontrollerer en stor del af Egyp- 
tens økonomi. De sidder stadig 
tungt på magten, og regimet har 
på mange områder været mere 
repressivt efter Mubaraks fald. 

De er dog på ingen måde urok- 
kelige og er nu under et langt 
større pres fra arbejderklassen 
og de revolutionære bevægelser. 
De har den seneste tid forsøgt 
at sætte sig fuldstændigt på 
magten, ved bl.a. at opløse det 
folkevalgte parlament. Under 
præsidentvalget så det i lang tid 
ud til, at de ville indsætte deres 
egen kandidat, Ahmed Safiq, 
i stedet for den reelle vinder 
Mursi fra det muslimske bro- 
derskab. Men dette skridt blev 
de forhindret i at tage af massive 
folkelige protester, hvortil selv 
broderskabet så sig nødsaget til 
at mobilisere. 


Årbejderklassen 

Den helt afgørende aktør i revo- 
lutionen er arbejderklassen. Det 
var dem der fik protestbølgen til 
at rulle i årene op til februarre- 
volutionen, og det var dem, der 
med omfattende strejker satte 
dødsstødet ind over for Muba- 
rak. Arbejderbevægelsen rører 
stadigt kraftigt på sig, senest 
med store strejker på de enorme 
tekstilfabrikker i Mahalla, hvor 
strejkebølgen i sin tid startede. 


Den absolut største svaghed 





for arbejderklassen er manglen 
på organisation. Frem til 2010 
har der ikke eksisteret uafhæn- 
gige fagforeninger i Egypten. 
Mange er dog opstået op til og 
efter revolutionen. Men de er 
stadig i deres spæde barndom 
og især mangler de evnen og 
værktøjerne til at koordinere på 
tværs af fag og geografisk områ- 
der. Samme problem gælder for 
de politiske arbejderpartier. 


Men det går frem ad. Der er 
en stigende opmærksomhed på 
betydningen af, at arbejdere skal 
stå sammen på tværs af sektorer 
og fag. Og mange er meget be- 
vidste om, at deres kamp ikke 
er ren økonomisk kamp, men 
et politisk opgør med regimet, 
lokale topchefer og magthavere. 


Det er af central betydning for 
kampen mod SCAF og for bedre 
sociale, samt økonomiske, vilkår, 
at revolutionære formår at række 
ud til og organisere almindelige 
arbejdere. Og det er vigtigt, at 
man ikke lader sig bremse af 
forskellig religion eller kultur. 
Det vigtige er, at alle arbejdere 
har en fælles interesse i at knuse 
det regime, der berøver dem 
værdien af deres arbejde og for- 
ringer deres liv. 

Anmeldelse: TIME TO GET ORGA- 
NISED - Building the union in your 
workplace 


En ny pjece af Paul McGarr er et must at læse for 
alle der ønsker at opbygge en kæmpende fagbe- 
vægelse. 

Pjecen gennemgår alt fra hvordan man kan 
kæmpe for en ny kaffemaskine på arbejdsplad- 
sen, til hvordan man opbygger solidaritet med 
andre faggrupper, forholder sig til nazister på 
arbejdspladsen eller hvordan man forholder sig 
til fagbureaukratiet. 

Pjecen er mere fokuseret på hvad man skal 
gøre i praksis end på at udrede lange teorier om 
fagforeningsarbejde. 

Dette betyder dog ikke, at de socialistiske ide- 
aler er smidt væk til fordel for, at være pragmatisk, 
selvom debatten i danske medier nogle gange 
fremstiller de to som modsætninger. 

Teori og praksis kan ikke adskilles, og det er 
derfor vigtigt, at denne pjece om fagforeningsar- 
bejde er udkommet, da den både giver idéer til 
faglig opbygning her og nu på éns arbejdsplads, 
og samtidig ser forholder sig til samfundsprob- 
lematikker generelt. 

Hovedpointen i pjecen er, at det er enkelt, men 
slidsomt arbejde at opbygge en kæmpende fag- 
forening. Det er ikke noget som bare opstår ud 
af ingenting, hvis man lige kommer med et godt 
argument for det. 

Det kræver, at man løbende og gennem længere 
tid har diskussioner med sine kolleger. 

Det vil oftest være sådan, at man ikke kan vinde 
sine kolleger for generalstrejke med det samme, 
selvom man måske gerne ville. Det kræver, at man 
opbygger et fællesskab blandt sine kolleger, og at 
man vender fællesskabet til at forholde sig til for- 
skellige spørgsmål og sætte handling bag ordene. 


Man må starte derfra hvor folk er. 

Ofte vil man kunne starte med en underskrift- 
indsamling, og efterhånden som man får et 
mere diskuterende fællesskab gå videre til mere 
vidtgående ting, som strejkestøttearbejde, sym- 
patistrejke, osv. 

En anden vigtig pointe i forhold til fagforen- 
ingsarbejde er, at man altid skal huske på, at 
fagforeningen er et fællesskab. 

Når man laver noget fagforeningsarbejde, er det 
vigtigt, at man inddrager andre, så man ikke bare 
bliver ”hende/ham dér den vældig aktive”, men 
at man også gør andre aktive. 

Det behøver ikke være noget stort, men det kan 
være at ligge referater fra fagforeningsmøderne 
rundt i folks dueslag, sende et brev, eller tage en 
snak med en kollega. 

Hvis man er valgt som tillidsmand/-repræsent- 
ant, er det vigtigt, at man husker, at man kun er 
repræsentant, og at man derfor ikke handler på 
vegne af fællesskabet uden først at have det oppe 
på et møde. Det gælder om at give sine kolleger 
en følelse af, at deres mening er vigtig, da dette 
styrker fællesskabet. 

De gamle slagord om, at fællesskab giver styrke, 
skal ikke kun være floskler brugt af venstrefløjsak- 
tivister, men i stedet være en rettesnor for éns 
fagforeningsarbejde (og egentlig også for altandet 
politisk arbejde). 

Et fællesskab som har en fælles forståelse af 
hvorfor man gør, som man gør, er langt stærkere, 
end en tillidsmand som stiller mere radikale krav, 
men gør det alene. 

Pjecen er på 28 sider, og er skrevet på et let- 
forståeligt engelsk. De få timer det tager at læse 
den, er rigtigt godt givet ud. 


Pjecen kan erhverves fra modstand.org 
og bookmarksbookshop.co.uk 





Jens Andersen 

Anmeldelse: Egypten på Vej 
mod Demokrati - Arbejds- 
markedets betydning for 
Det Arabiske Forår. Ulands- 
sekretariatet LO/FTF. Infor- 
mationens Forlag. 





Anders Bæk Simonsen 


Den danske fagbevægelse 
har givet et meget vigtigt 
bidrag til forståelsen af den 
egyptiske revolution ved at 
samle en række journalister 
og eksperter, som beskriver 
forløbet op til, under og efter 
revolutionen, med særligt 
fokus på udviklingen i ar- 
bejdsmarkedet. 


Bogens forord er ganske 
lovende; man vil med bo- 
gen fortælle en ”anderledes 
historie om Det Arabiske 
Forår”, hvor fokus er ”den 
egyptiske arbejders kamp for 
grundlæggenderettigheder”. 


Det er altså ikke historien 
om Twitter- eller Facebook- 
revolutionen, som vi ellers 
møder i dagspressen — og tak 
for det. Intentionen er her, 
et forsøg på at beskrive det 
”forarbejde” tilrevolutionen, 
som var påbegyndt mange år 
tidligere. 


De aktuelle kræfter i 
Egypten 

Det første kapitel tager os 
rundt til forskellige aktører, 
der har vidt forskellige dags- 
ordner med Egypten. 


Vimøder bl.a. snåbonden 
Magid Abu, der har været 
initiativtager til organisere 
3 mio. landarbejdere. 


fyldt med 


Allervigtigst er måske for- 
tællingen om den forræde- 
riske rolle landsorganisatio- 
nen for de statslige fagfor- 
eninger (ETUF) havde under 
revolutionen. Formanden 
for ETUE Hussein Megawer, 
eri dag anklaget som hoved- 
ansvarlig for ”kamelslaget”, 
der førte til dusinvis af døde 
og hundredvis af sårede de- 
monstranter 


Skilsmissen 

Det næste kapitel har nu- 
anceret min forståelse af de 
interne konflikter i det gamle 
regime. 


Der beskrives her, hvordan 
et slæng omkring Muba- 
raks søn (Gamal Mubarak) 
har været for kåde i deres 
privatiserings-iver af statslig 
ejendom, så de på et tids- 
punkt (og særligt med priva- 
tiseringen af landets største 
stålværk) stødte sammen 
med militærets interesser. 


Udviklingen i den revolu- 
tionære proces har tydelig- 
gjort, at mens ”Revolutionen 
og hæren var én hånd” når 
det gjaldt om at fjerne Mu- 
barak, har de modstridende 
interesser når det gælder 
sociale og demokratiske ret- 
tigheder. 


De nye mod de gamle 
Det mest eksplicitte fokus på 
fagbevægelsen finder man i 
Eva Plesners to kapitler. 


Hun tager os væk fra sen- 
sationen på Tahrir og ud 
til industribyen Mahalla i 
december 2006, hvor 24.000 





== 


tekstilarbejdere besatte de- 
res fabrik for at få udbetalt 
en lovet bonus og i frygt for, 
at også denne fabrik skulle 
privatiseres for en slik. 


Modstanden personifice- 
res iden 45-årige syerske og 
mor til fire, der helt uvant, 
valgte at risikere liv og lem- 
mer og bakke mændenes 
tavse og skræmte protest 
op, ved at mobilisere hendes 
700 kvindelige kollegaer. Et 
træk der fik protesterne til 
at vokse. 


Eva Plesner tager os videre 
til Cairo i slutningen af 2008, 
hvor en 3 månedens lang 
strejke blandt skatteopkræ- 
verne munder ud i, at 10.000 
af dem blokerer finansmini- 
steriet i en 10 dage lang sit 
—in. Det medfører dannelsen 
af den første frie fagforening, 
som regimet ser sig tvunget 
tilat anerkende og forhandle 
med. 


På et mere overordnet 
plan tydeliggøres kampen 
imellem den gamle statslige, 
faglige landsorganisation: 
ETUE, og landsorganisatio- 
nen for de nye uafhængige 
fagforeninger: EFITU. 

Opbakningen til det gamle 
ETUF samler regimet og 
Det Muslimske Broderskab 
på den ene side overfor de 
revolutionære og de bevid- 
ste lag af arbejdere på den 
anden side, som organiserer 
sig i EFITU. 


En svag redigeret 
afslutning. 

Bogens sidste to kapitel er 
hver især gode, men er pla- 


helte og skurke 





ceret uheldigt. Det sidste 
kapitel tegner et historisk 
overblik over fagforenin- 
gernes historie i Egypten og 
befolkningens lange bitre 
kamp for faglige rettigheder 
belyses. Desværre fremstår 
mange af oplysninger og 
pointer som gentagelser, 
hvis man har læst de andre 
kapitler. 


Før det møder man et 
atypisk kapitel fyldt med tal 
og tabeller fra organisationer 
som Verdensbanken, EU og 
FN der tegner et demogra- 
fisk og økonomisk billede 
af landets arbejdsmarkedet. 


Det giver et ret fint indblik 
i omfanget af de udfordrin- 
ger som enhver regering vil 
stå overfor iden kommende 
tid, hvad angår hensynet 
til statens finanser og va- 
lutareserver, fattigdom og 
en voksende ung (og stor) 
arbejdsstyrke, der desperat 
mangler jobs. 


Kapitlet kunne med fordel 
være placeret som bogens 
indledning på bekostning af 
et af de tre forord. 


Alt i alt er det dog en ab- 
solut anbefalingsværdig bog 
for enhver der ønsker at få 
en bedre forståelse af den 
egyptiske revolution, og 
et must for socialister der 
ønsker at få mere viden om 
den egyptiske arbejderklasse 
og et persongalleri på helte 
og skurkene i den egyptiske 
revolution. 


SUENSON 
NES AE IIS LUN), 

Vi lever i en verden hvor vi dagligt er vidner 
til kapitalismens barbari. 

Halvdelen af jordens befolkning lever for 
under 2$ om dagen, mens 67 % af verdens 
værdier ejes af 2 %… Krige bliver startet, 
lande besat og befolkninger undertrykt, 
hvis det kan give adgang til olie, markeds- 
andele og billig arbejdskraft. 

Men vi lever også i en verden hvor millioner 
verden over går i protest og kamp for en 
bedre verden under overskriften ”En anden 
verden er mulig”. Denne globale bevægelse 
giver håb og mulighed for at skabe en bedre 
verden, og derfor er vi som socialister i 
spidsen for at opbygge den. 


FOR SOCIALISME 

| ISU tror vi ikke på at det kapitalistiske 
system kan lappes - problemerne skyldes 
ikke fejl eller dumme politikere - men atet 
lille mindretal sidder på den økonomiske 
magt og reelt bestemmer over samfun- 
det, hvem der skal fyres, hvad der skal 
produceres, hvor mange der skal være i 
klasserne og hvad vi skal lære, etc. Derfor 
skal hele systemet afskaffes og erstattes 
af et socialistisk samfund. 


FOR INTERNATIONALISME OG IMOD RA- 
CISME, SEXISME, OG UNDERTRYKKELSE 
…Vi er for åbne grænser og solidaritet med 
arbejdere over hele verden. Vi vender os 
imod racisme, diskriminering af asylan- 
søgere, flygtninge, homoseksuelle eller 
religiøse grupper. Vi støtter muslimer, sorte 
eller andre undertrykte grupper i deres 
kamp for lige rettigheder. Og vi støtter 
alle nationale befrielsesbevægelser der 
kæmper imod imperialismen, som fx i Irak 
og Palæstina. 


FOR EN STYRKET VENSTREFLØJ 

…JSU arbejder for at organisere det stær- 
keste modsvar. Det gør vi ved at være 
aktive medlemmer af Enhedslisten, hvor 
vi sammen med tusinder andre giver 
magten organiseret modstand. ISU vil 
skærpe Enhedslistens antikapitalistiske 
profil og styrke den aktivistiske deltagelse 
i bevægelsen….…Et revolutionært parti er 
nødvendigt for at styrke bevægelsen, og 
hjælpe aktivisterne med de ideer, argu- 
menter og strategier der gør os i stand til 
helt at omstyrte kapitalismen. 


FOR EN STYRKET BEVÆGELSE 
Protesterne mod Irak-krigen i 2003 viste 
endnu engang, at vejen til at udfordre mag- 
ten, går gennem de manges aktivitet. Der- 
for er vi som socialister en del af de brede 
protester mod krig, racisme, nedskæringer 
og asociale angreb på uddannelse og 
velfærd, og for at forsvare Christiania. 
flertallet må lave revolution, så vi kan få et 
helt anderledes samfund, hvor mennesker 
og miljø kommer før profit - og i vores øjne 
kan det ikke gå hurtigt nok! 

Læs hele ISUs grundlag ,,Her står ISU" på 
www.socialister.dk 





Eee eee 


Mødekalender ISU/IS 


KØBENHAVN 

Møderne er kl. 19.00 i Studenter- 
huset, Købmagergade 52. Kontakt 
Anne (5073 9534). 


Torsdag den 16. august 
Økonomisk krise og kamp i 30'er- 
nes USA 


Torsdag den 23. august 
Forberedelse til sommertræf 


Torsdag den 30. august 

Hvorfor intervenerer NATO ikke 
i Syrien og hvordan stiller vi os i 
forhold til borgerkrigen? 


Studiekredse: 
I Internationale Socialister Køben- 
havn kører der to studiekredse. 


Kapitalen i studenterhuset v. 
Rundetårn (kontakt Anders 3035 
4256). 

14. august klokken 19.00: udveks- 
lingsprocessen (kapitel 2, bog 1) 
21. august klokken 19.00: pen- 
gene eller varecirkulation (kapitel 
3, bog 1) 

28. august klokken 19.00: forvand- 
ling af penge til kapital (kapitel 4, 
bog 1) 


Unravelling Capitalism af Joseph 
Choonara (kontakt Sebastian 5058 
1461). 

27. august 17.30: Vi læser til side 
26 - det vil sige de tre første un- 
derkapitaler. 


AARHUS 
Kontakt Jesper (2729 3549). 


Tirsdag den 21. august kl. 19.30: 
Faglig kamp og "den danske mo- 
del” 

Trøjborg Beboerhus, Tordenskjolds- 
gade 31, over gården, 8200 Århus 
N 


Tirsdag den 4. september kl. 
19.30: Oprør og trussel om inter- 


Meld dig ind i Internationale Socialister/ISU, udfyld blanketten og send den eller se mere 


på www.socialister.dk 








Jeg vil vide mere om 
Internationale Socialister/ 








ISU 








Jeg vil melde mig ind i Inter- 
nationale Socialister/ISU 








- 


Jeg vil gerne abonnere på 
Socialistisk Arbejderavis i et 
år for 150 kr. 





vention i Syrien 

Studenternes Hus (Stakladen), lo- 
kale 2.2, Nordre Ringgade 3, 8000 
Århus C 


Tirsdag den 18. september kl. 
19.30: Fører socialismen til større 
konformitet? 

Studenternes Hus (Stakladen), lo- 
kale 2.2, Nordre Ringgade 3, 8000 
Århus C 


ODENSE 

Møderne er kl. 19.00 i Ungdoms- 
huset, Nørregade 60. Kontakt Jens 
(2426 8023). 


Tirsdag den 28. august: Efterårets 
udfordringer. 


Tirsdag den 4. september: Refor- 
mismen før og nu. 


Tirsdag den 11. september: Den 
russiske revolution. 


Sommertræk i Interna- 

tionale Socialister 

Den 25.-26. august, LFS's lokaler i 
Sorøgade 6, Østerbro. 

Lørdag starter vi kl. 10.30, søndag 
kl. 9.30. 


KALENDER 

UDEN FOR IS 

Odense 

22. august: Alle gode kræfter på 
Fyn gør Flagdagen til en Fredsdag 
den 5. september. 

Arr. Nej Til Krig. 

Mødet er kl. 19.00 i Ungdomshu- 
set, Nørregade 60. 

Sendes til: ISU, Postboks 522, 1505 København V t/f: 35 35 76 03, eller til isu&sociali- 


ster.dk 

Hvad mener vi med 


Udenoms- 


I Enhedslistens selvforståelse går 
vi på to ben: Det parlamentariske 
arbejde skal være en støtte til at 
”opbygge og udvikle kæmpende, 
demokratiske bevægelser og græs- 
rodsorganisationer”. Men i praksis 
fylder ”det parlamentariske ben” 
langt mere end det udenoms- 
parlamentariske. 





af Jørn Andersen 


Men hvad er udenoms-par- 
lamentarisme? Ofte er svaret 
noget med demonstrationer, 
civil ulydighed eller slet og ret 
”bevægelsesarbejde” — ofte uden 


overbevisende argumenter for, at 
det skulle kunne ændre de politi- 
ske styrkeforhold. 

De færreste under 30 (eller 40) 
har oplevet, at ”den slags” har 
gjort en afgørende forskel. Og 
når nu ”magten er i folketinget”, 
hvorfor så ikke fokusere på det? 
Demonstrationer og protester 
bliver derfor meget nemt en støtte 
for det parlamentariske i stedet 
for omvendt. 


Magten er ikke i Folketinget 

Kapitalisterne hersker imidlertid 
ikke primært gennem Folketinget. 
Deres magtbase er økonomien — 


fabrikker, kontorer osv. — hvor de 
suger profit ud af vores arbejde. 

Kapitalisternes kontrol over 
økonomien betyder, at et hvilket 
som helst parlamentarisk flertal 
er nødt til at indrette sig efter ka- 
pitalens krav — se blot på de sidste 
5 års krise. 

Oven over dette har de en stat til 
at regulere deres indbyrdes rivali- 
sering. Og til at håndtere protester 
og oprør. Men selv staten — politi, 
militær, embedsapparat — er i høj 
grad uden for parlamentarisk 
kontrol. 

Kapitalens magt er primært 
udenoms-parlamentarisk. 





Arbejdspladsen 

Hvis vi skal udfordre kapitalens 
udenoms-parlamentariske magt, 
må vi altså opbygge en udenoms- 
parlamentarisk modmagt. Styr- 
ken til dette finder vi på arbejds- 
pladsen. 

Det er på arbejdspladsen, at vi 
hver dag gennem vores arbejde 
leverer nyt blod til den kapitali- 
stiske mekanisme. Det er også her, 
vi kan udfordre kapitalens magt. 

Vores svaghed på arbejdsplad- 
sen er, at vi oftest står individuelt 
over for arbejdsledere og chefer. 
Men når vi står sammen og kol- 


arlamentarisk arbejde 


lektivt nægter at arbejde, så er det 
cheferne, der er bange. 

Så den absolut vigtigste opgave 
for enhver organisation, der øn- 
sker at udfordre kapitalens magt, 
er at opbygge styrke på arbejds- 
pladserne. 


Alt det andet 

Demonstrationer og bevægelser, 
der ikke starter på arbejdsplad- 
serne, er stadig vigtige. Synlige 
udtryk for protest og modstand er 
også med til at ændre stemningen 
på arbejdspladserne. 

Selv parlamentarisk arbejde 
kan gøre en forskel, hvis det bru- 
ges som en talerstol til at bygge 
styrke i arbejderklassen. Men som 
redskab for forandring er folke- 
tinget et meget svagt redskab. 
Folketinget kan formidle foran- 
dring, når der opbygges modmagt 
udenfor, ikke skabe forandring i 
sig selv. 

Uden en styrke på arbejdsplad- 
serne kan vi kun nøjes med at 
protestere — vi har ikke ret megen 
magt til at udfordre systemet. 


Den kollektive hukommelse 
Når mange ikke kan huske, at 
udenoms-parlamentarisk arbejde 
har gjort en forskel, så skyldes 
det ikke, at det er rigtigt. Fx har 
protesterne mod Irak-krigen i 
2002-3 og velfærds-protesterne 
i 2006-7 været med til at påvirke 
den politiske stemning. 

Sådanne protester bliver ikke en 
del af den kollektive hukommelse, 
medmindre der er organisationer 
til at bearbejde og genfortælle 
erfaringerne fra kampene: Fag- 
foreninger, arbejderpartier osv. 

Vi har brug for et parti, som i 
praksis har fokus uden for det par- 
lamentariske cirkus, hvis vi skal 
bygge modstand mod kapitalens 
angreb. Det kan parlamentarisk 
overfokuserede partier ikke gøre 
uden grundlæggende at ændre 
sig selv. 








ASSÅD-STYRET I 11. TIME? 


Assads jerngreb om Aleppo og 
Damaskus, to af syriens største 
og vigtigste storbyer, svækkes 
langsomt, hvilket afkræfter sty- 
rets påstand om, at oprøret er 
begrænset til provinsbyerne. Men 
kan oprørene bevare deres po- 
sition i de centrale byer, og kan 
overtagelserne føre til en 'ægte' 
sejr, der kan skabe et reelt socia- 
listisk alternativ til Assad? 





Sebastien Skjønberg Andersen 


Oprøret i Syrien er stadig i ud- 
vikling og har nu spredt sig til de to 
storbyer Aleppo og Damaskus. En 
af grundene til, at overtagelserne 
af disse to storbyer er mulig på 
nuværende tidspunkt, skyldes til- 
dels den Frie Syriske Armé (FSA), 
en bevæbnet gruppe, der primært 


består af deserterede soldater, 
generaler og frivillige. 

En af problematikkerne ved 
FSA er, at de står midt imellem en 
splittet opposition, der primært 
består af to grupper, henholdsvis 
Syriens Nationale Råd (SNC) og 
Den Lokale Koordineringsko- 
mité (LCC). Den basale forskel 
på disse oppositionsgrupper 
er, at SNC mener, at vejen til at 
afskaffe Assad-styret skal findes 
ved vestlig militærintervention, 
hvorimod LCC mener, at oprøret 
skal opbygges fra neden, bl.a. 
ved massiv folkelig modstand og 
strejker. Men hvem skal man så 
lytte til? 


En venligtsindet vestlig mili- 
tærintervention? 
For det første er det vigtigt at 


afkræfte myten om 'den venligt- 
sindede vestlige militærinter- 
vention'. Den vestlige interesse 
ligger ikke i at befri den syriske 
befolkning fra Assad-diktaturets 
jernlænker, men i at få kontrol 
over et vigtigt punkt i Mellem- 
østen. Vestlig intervention vil kun 
føre til en udskiftning af kranse- 
kagefiguren, men vil ikke gøre op 
med den neoliberale diskurs som 
befolkningen kæmper imod. Syri- 
en vil under vestlig kontrol bryde 
alliancen med Iran og samtidigt 
vil syriens støtte anti-israelske 
modstandsgrupper forsvinde. 

I denne forbindelse skal det 
også nævnes kort, at Rusland 
heller ikke har interesser i, at 
Syrien kommer under en form 
for Amerikansk/vestlig kontrol. 


Syrien er det sidste land i Mellem- 
østen, hvor Rusland stadig har en 
reel indflydelse og derudover en 
flådebase. Dette er nogle af grun- 
dene til, at Rusland, har nedlagt 
veto imod tre resolutioner fra FNs 
sikkerhedsråd. 


Hvem kan vælte Assad? 
Men kan den syriske befolkning 
vælte Assad-styret alene? Det 
værd at bemærke, at Assad- 
styret allerede står yderligere 
svækket efter et bombeangreb 
fra oprørerne. Bombeangrebet 
har angiveligt dræbt fire vigtige 
militærgeneraler fra den såkaldte 
'sikkerhedscelle', hvis funktion er 
at håndtere denne "interne krig". 
Hermed ikke sagt, at styrken til 
at vinde opstanden ligger i mili- 
tæraktioner fra små guerillagrup- 


per, men oprørets forsvar mod 


Assad-styret militær og lejesol- 


dater er et vigtigt udgangspunkt. 
Styrkeforholdet mellem Assad- 
styret og FSA er naturligvis også 
meget ulige fordelt, oprørenes 
styrke ligger altså ikke i våben, 
men i det store folkeligt flertal. 

Syriens urbanisering, især over 
de sidste ti år, gør, at disse stor- 
byer er et utroligt knude-punkt. 
Men hvis disse kampe skal føre 
til Assad-styrets kollaps, må op- 
positionen samle befolkningen 
om nogle fælleskrav — og hvis 
omvæltning ikke blot skal føre 
til en udskiftning fra Assad til en 
marionet styret af imperialistiske 
interesser, så må vestlig interven- 
tion holdes udenfor, så vidt som 
muligt. 

















Sommerens medievirak om En- 
hedslistens program og holdn- 
ing til revolution har synliggjort 
vigtige strategiske uenigheder 
internt i partiet. 





Lars Henrik Carlskov 


En central diskussion har her 
været partiprogrammets ord 
om ”opløsning af politiet og 
militæret”, idet flere af Enheds- 
listens topfolk har undsagt det- 
te programpunkt. Bagved dette 
lurer naturligvis en diskussion, 
som gang på gang er dukket op 
iløbet af arbejderbevægelsens 
historie, nemlig hvorvidt den 
nuværende stat, inklusive dens 


parlament, politi, militær osv., 
kan bruges til at gennemføre 
socialismen. 

Dette er ikke et abstrakt aka- 
demisk spørgsmål, men har 
allerede i den aktuelle politiske 
situation store praktiske konse- 
kvenser. Eeks. vil man naturligt 
have en tendens til at tillægge 
arbejdet i Folketinget og andre 
parlamentariske forsamlinger 
større betydning på bekostning 
af udenomsparlamentarisk 
mobilisering, hvis man mener, 
at socialismen kan indføres 
via de eksisterende statslige 
institutioner. 


Strukturelle begrænsninger 





Stueren 


Dette budskab er værd at 
gentage i anledning af Pia 
Kjærsgaards exit som parti- 
leder for Dansk Folkeparti. 
Tværtimod har hun overalt 
på sin vej gennem dansk 
politik efterladt sig et søle 
af nyliberalisme, nationa- 
lisme og racisme tilsat en 
hæslig stank af demagogi 
og opportunisme. 





Lars Henrik Carlskov 


Hvis man tror, at Pia Kjærs- 
gaard på en eller anden måde 
repræsenterer en røst fra "folke- 
dybet", skulle man måske over- 
veje, hvorfor Landsforeningen 
af Erhvervsinteresser har kåret 
hende til "årets politiker", hvor- 
for Dronningen har udnævnt 
hende til Ridder af Dannebrog, 





- det 
bliver hun aldrig 





hvorfor Mærsk har støttet Dansk 
Folkeparti økonomisk, hvorfor 
hun og ægtefællen statsrevisor 
Henrik Thorup tilsammen har 
en indtægt på omkring 2 mil- 
lioner kroner om året og er 
bosat i det mondæne Gentofte 
samt ikke mindst, hvilke sociale 
grupper, der især har haft gavn 
af DF's politik. Og til alle dem, 
der besværgende erklærer sig 
uenige med Pia Kjærsgaards 
holdninger, men ikke desto 
mindre beundrer hendes evner 
som politiker, vil vi nøjes med 
at påpege, at vi er nogle stykker, 
der har haft en anelse svært ved 
at stå på sidelinjen og beundre 
den rent tekniske udførelse af 
den statsracisme og institutio- 
naliserede diskrimination, som 
Dansk Folkeparti har været en 
drivkraft bag og fortsætter un- 
der den nye regering. 











I sit hovedværk Kapitalen skrev 
Karl Marx om staten: ”Det er 
altid de umiddelbare relationer 
mellem produktionsbetingel- 
sernes ejere på den ene side og 
de umiddelbare producenter 
på den anden side … hvori vi 
finder den inderste hemme- 
lighed, det skjulte grundlag for 
hele samfundets opbygning og 
derfor også … for den til en- 
hver tid herskende specifikke 
statsform.” 


I dagens Danmark og resten 
af verdens lande er det, der i 
ovenstående citat kaldes ”pro- 
duktionsbetingelsernes ejere”, 
lig med kapitalistklassen, der 
ejer og kontrollerer produkti- 
onsmidlerne (fabrikker, kon- 
torbygninger, maskiner, råstof- 
fer osv.). 

Det, Marx ovenfor kalder ”de 
umiddelbare producenter”, 
er idet moderne samfund ar- 
bejderklassen, der udgør det 
store flertal af befolkningen, 
men pga. sin mangel på pro- 
duktionsmidler er tvunget til at 
sælge sin arbejdskraft. 

Men arbejderklassen skaber 
mere værdi end den får løn for. 
Resten, som Marx kalder mer- 
værdien, beholder kapitalist- 
klassen, og derfra stammer den 
profit, som er kapitalismens 
drivkraft. 

Staten er en ”overbygning” 
på denne grundlæggende øko- 
nomiske struktur. Staten er 
derfor ikke neutral, men en 
kapitalistisk stat. Dette er sta- 
dig tilfældet, selvom det i Dan- 
mark og en række andre lande 
gennem tiden er lykkedes ar- 
bejderklassen at tilkæmpe sig 
forbedrede levestandarder og 
forskellige demokratiske og 
sociale rettigheder. 


Kontrollerer staten 
kapitalen? 
Enhver regering, der forsøger 


Hvis lov, hvis politi, 
hvis militær? 


at bruge den kapitalistiske stats 
parlament til at føre en anti- 
kapitalistisk politik, vil blive 
mødt af økonomisk sabotage 
i form af indskrænkninger af 
produktionen, tilbageholdelse 
afinvesteringerne, kapitalflugt 
og spekulation mod valutaen. 


Men det er ikke blot økono- 
mien, som ikke er under demo- 
kratisk kontrol. Det gælder også 
størstedelen af staten, som på 
ingen måde er demokratisk. 

Staten er opbygget på en 
stærkt bureaukratisk og hie- 
rarkisk måde, og embedsmæn- 
dene som f.eks. departements- 
chefer, dommere og ledelsen 
af politiet og militæret er ikke 
demokratiske valgte. Og via 
deres løn samt oftest også deres 
familiebaggrund, uddannelse 
og sociale omgangskreds har de 
tætte bånd til kapitalistklassen. 


Intet viser tydeligere stats- 
magtens egentlige funktion 
end arbejdskonflikter. Det er 
gang på gang sket, at politiet 
og militæret er blevet sat ind 
mod arbejdernes demonstra- 
tioner, strejker, blokader eller 
arbejdspladsbesættelser. 

Derimod er selve tanken 
om at indsætte politiet og 
militæret mod arbejdsgivere, 
der nedlægger arbejdspladser, 
lockouter arbejdere eller står 
bag kapitalflugt absurd under 
det nuværende system. 


Det skyldes, at loven netop be- 
skytter den private ejendomsret 
til produktionsmidlerne, som 
betyder, at arbejderklassen må 
sælge sin arbejdskraft og lade sig 
udbytte for merværdi. 


Revolutionen mod den kapitalis- 
tiske stat 

Derfor har spørgsmålet om, 
hvorvidt man kan bruge den 
nuværende stat til at indføre 
socialismen lige siden Marx's 
tid været en afgørende skil- 
lelinje mellem revolutionære 
socialister og reformister. 


Når socialismen kun kan 
indføres via en revolution, der 
indebærer et opgør med den 
kapitalistiske stat, skyldes det 
ikke ”marxistisk dogmatik”, 
men en grundlæggende ana- 
lyse, som igen og igen er ble- 
vet bekræftet af de historiske 
erfaringer. 

Hvis en socialistisk massebe- 
vægelse for alvor truer kapita- 
listklassens privilegier, vil det 
overvældende flertal af ledelsen 
i politiet, militæret og de forskel- 
lige andre dele af statsapparatet 
tilslutte sig forsøgene på at ned- 
kæmpe denne bevægelse. 


Foto: Mette Kramer 
Kristensen 

